title: Allen Jenkins

text: Jenkins syntyi näyttelijä perheeseen, kun hänen molemmat vanhempansa esiintyivät usein musikaalisissa komedianäytelmissä. Jenkins opiskeli näyttelemistä American Academy of Dramatic Artsissa, jonka jälkeen hän esiintyi useissa Broadway näytelmissä ennen siirtymistään elokuvien pariin vuonna 1931. Useimmiten Jenkinsin roolit olivat niin sanottuja kovisrooleja, kuten rikospomojen apulainen ja poliisi. Elokuvaroolien lisäksi hän vieraili uransa loppuvaiheessa televisiosarjoissa, joista parhaiten Jenkins muistetaan "Hey, Jeannie" -sarjasta 1950-luvulta. Hän myös lainasi äänensä poliisi Dibblelle Hanna-Barberan tuottamaan animaatiosarjaan "Topi-katti".


title: Allen Jenkins

text: Jenkins kuoli Santa Monicassa 74-vuotiaana sairaalan leikkaussalissa.


title: Kandaules

text: Kandaules (), joka tunnettiin myös nimellä Myrsilos (), oli myyttinen Lyydian kuningas ja sen viimeinen herakleidihallitsija, joka seurasi valtaistuimelle Melestä. Hänen valtakautensa kesti 735–718 eaa. Kandauleen mukaan on myös nimetty kandaulismi, seksuaalifetissi.


title: Kandaules

text: Herodotoksen "Historian" mukaan Kandaules kehui vaimonsa kauneutta Gygeelle, suosituimmalle henkivartijalleen, ja tarjosi tälle mahdollisuutta nähdä hänen vaimonsa alasti. Gyges aluksi vastusteli, koska pelkäsi, mitä tästä voisi seurata; miesten, mutta varsinkin naisten näyttäytyminen alastomana oli Lyydiassa häpeä. Kuningas ei kuitenkaan antanut periksi, jolloin Gygeelle ei jäänyt muuta mahdollisuutta kuin suostua.


title: Kandaules

text: Kandaules teki suunnitelman, jonka mukaan Gyges piiloutuisi kuninkaallisen makuuhuoneen oven taakse, josta tämä näkisi hänen vaimonsa riisuutumisen. Tämän jälkeen Gyges poistuisi huoneesta, kun kuningatar olisi häneen selin. Suunnitelma pantiin täytäntöön samana yönä, mutta Gygeen poistuessa kuningatar huomasi ja tunnisti hänet.


title: Kandaules

text: Seuraavana päivänä kuningatar kutsui Gygeen luokseen kahdenkeskiseen keskusteluun, jossa hän antoi tälle kaksi vaihtoehtoa – joko surmata aviomiehensä, juonen suunnittelijan, tai sitten itsensä. Gyges anoi kuningatarta, ettei tämä pakottaisi häntä tähän valintaan, mutta kun tämä ei heltynyt hänen aneluihinsa, valitsi hän kuninkaansa surmaamisen. Yöllä kuningatar laittoi Gygeen jälleen saman oven taakse piiloon veitsi kädessään, ja kun Kandaules saapui vuoteeseensa ja nukahti, surmasi Gyges hänet. Gyges seurasi Kandaulesta Lyydian kuninkaana ja meni naimisiin tämän puolison kanssa.


title: Kandaules

text: Toisen, Platonin dialogissa "Valtio" kerrotun version mukaan Gyges oli paimen. Maanjäristyksen synnyttämästä halkeamasta hän löysi onton pronssisen hevospatsaan, jonka sisällä oli pienikokoinen ruumis, jolla oli kultainen sormus sormessaan. Hän otti sormuksen ja huomasi jonkin ajan päästä muuttuvansa näkymättömäksi, jos hän käänsi sormusta sormessaan. Niin hän järjesti itsensä sanansaattajaksi, joka lähetettiin hoviin, ja siellä hän vietteli kuningattaren ja tämän avulla juoni kuningasta vastaan ja surmasi tämän tullakseen maan hallitsijaksi.


title: Mooses Putro

text: Mooses Putro (s. 30. lokakuuta 1848 Tuutari, Inkeri, Pietarin kuvernementti, Venäjän keisarikunta – kadonnut 24. marraskuuta 1919 Pietari, Neuvosto-Venäjä) oli inkeriläinen kirkkomuusikko ja säveltäjä. Hän oli muun muassa Inkerin kansallishymnin "Nouse, Inkeri" säveltäjä ja sanoittaja.


title: Clunyn luostari

text: Clunyn luostari on ranskalainen luostari. Se perustettiin 900-luvulla Burgundiin ja siellä toimi aikoinaan Clunyn liike. Akvitanian herttua lahjoitti vuonna 910 maata luostarin rakentamista varten sillä ehdolla, että luostarin toiminnan tuli olla itsenäistä maallisesta tai kirkollisesta esivallasta (eksemptio), kun yleisesti tuohon aikaan luostarit oli valjastettu hallitsijoiden tarkoituksiin. Luostarinsa aseman ansiosta sen toinen apotti Odo saattoi yhdistämällä alaisuuteensa muita luostareita luoda eräänlaisen monastisen keisarikunnan.


title: Clunyn luostari

text: Luostaria laajennettiin ensimmäistä kertaa vuonna 955, jolloin rakennettiin uusi kiviholvikirkko ja sen ympärille luostaripihoja, makuusaleja, ruokasali ja maatalousrakennuksia. Rakennuksissa noudatettiin selkeää suorakulmaista pohjakaavaa. Clunyn suurinta kirkkoa alettiin rakentaa vuonna 1085, ja se oli pitkään maailman suurin kirkko. Se kuitenkin tuhoutui melkein kokonaan vuonna 1810.


title: Reservi

text: Reservi tarkoittaa seuraavia asioita:


title: Morten Harket

text: Morten Harket (s. 14. syyskuuta 1959 Kongsberg, Norja) on norjalaisen popyhtye A-han laulaja. A-ha on julkaissut kahdeksan studioalbumia ja sen kappale ”Take on Me” nousi useissa maissa listojen kärkeen vuonna 1985. Harket on julkaissut myös kuusi sooloalbumia.


title: Morten Harket

text: Harket juonsi vuoden 1996 Eurovision laulukilpailun yhdessä Ingvild Brynin kanssa.


title: Morten Harket

text: Harket esitti kappaleensa ”Letter from Egypt” ja ”Movies” Nobelin rauhanpalkintogaalassa Oslossa 11. joulukuuta 2007.


title: Morten Harket

text: Harketilla on kolme lasta entisen vaimonsa Camilla Malmquist Harketin kanssa (naimisissa 1989–1998): Jakob Oscar Martinus Malmquist Harket (s. 14 toukokuuta 1989), Jonathan Henning Adler Malmquist Harket (s. 30. joulukuuta 1990) ja Anna Katharina Tomine Malmquist Harket (s. 14. huhtikuuta 1993, käyttää Tominea kutsumanimenään). Harketilla on myös tytär Henny (s. 2003) yhdessä entisen naisystävänsä Anne Mette Undlienin kanssa. Lisäksi Harketilla ja hänen nykyisellä naisystävällään Inez Anderssonilla on yhteinen tytär Karmen Poppy, joka on syntynyt 16. syyskuuta 2008.


title: Frankfurter Kreuz

text:
Frankfurter Kreuz eli ”Frankfurtin risteys” on Euroopan vilkkaimpiin kuuluva moottoriteiden solmukohta Saksassa Frankfurt am Mainin lounaispuolella lentoaseman välittömässä läheisyydessä. Se yhdistää moottoritiet A 5 ja A 3, joista jälkimmäinen kulkee ensin mainitun yli. Myös valtatie B 43 kulkee risteyksen vaikutusalueella. "Frankfurter Kreuzin" kautta kulkee noin 320 000 ajoneuvoa päivittäin. Risteys on rakennettu neliapilamallin mukaan. Sen alla sijaitsee "Frankfurter-Kreuz"-tunneli, josta kulkee Köln–Rhein/Main -rautatieyhteys. Ramppijärjestely on ollut risteyksen kriittinen kohta, sillä noin puolet liikenteestä siirtyy risteyksessä moottoritieltä toiselle. "Frankfurter Kreuzia" on pidetty symbolina Frankfurtin asemalle Euroopan liikenteen solmukohtana.
Risteyksen historia liittyy läheisesti Saksan moottoritieverkoston alkuvaiheisiin 1920-luvulla. Ajatuksen neliapilamallisesta risteyksestä esitti sveitsiläinen Willy Sarbach. Toisen maailmansodan vuoksi risteyksen rakentaminen siirtyi lopulta 1950-luvulle. "Frankfurter Kreuz" avattiin 10. heinäkuuta 1956. Sitä rakennettiin kahden vuoden ajan noin 35 hehtaarin kokoiselle alueelle, rakennustöiden aikana siirrettiin 600 000 kuutiometriä maata. Vuonna 1956 risteyksestä kulki 46 000 ajoneuvoa päivittäin, vuonna 1967 jo 130 000. Risteystä uudistettiin 1970-luvun alussa. 1980-luvun lopulle tultaessa risteyksestä kulki yli neljännesmiljoona ajoneuvoa päivittäin ja se tukkeutui toistuvasti. "Frankfurter Kreuz" rakennettiin täysin uudelleen vuosina 1995–2000. Tällöin rakennettiin myös rautatietunnelit risteysalueen alitse. Risteyksen A 3 -suuntaisten neljän yksittäissillan yhteisleveydeksi tuli lähes 80 metriä.


title: Matti Jama

text: Matti Kalevi Jama (9. tammikuuta 1954 Ylitornio – 2. syyskuuta 1985 Kuopio) oli suomalainen runoilija.


title: Matti Jama

text: Matti Jama kävi kuusi luokkaa oppikoulua. Hän laati kirjallisuusarvosteluja muun muassa "Savon Sanomiin" ja "Pohjoiseen". Jama sävelsi myös omia runojaan ja esitti niitä laulujen muodossa. Hänen veljensä Olavi Jama on myös runoilija ja kirjallisuuskriitikko.


title: Synnöve Stigman

text: Sirpa Irene Synnöve Stigman (s. 22. joulukuuta 1951 Lappeenranta) on suomalainen kirjailija.


title: Fila

text: Fila tai "Phila" voi viitata seuraaviin::


title: Dawn of the Black Hearts

text: Dawn of the Black Hearts on black metal -yhtye Mayhemin live-bootleg, joka sisältää kaksi Mayhemin konserttia. Se julkaistiin alun perin vuonna 1994, mutta useiden uusintajulkaisujen myötä se on metallimusiikin historian kenties kaikkein piratisoiduin albumi. Albumin julkaisukoodi on ”Anti-Grishnackh 001”. Kansikuvana on Euronymouksen ottama valokuva 8. huhtikuuta 1991 itsemurhan tehneestä yhtyeen entisestä laulajasta, Per ”Dead” Ohlinista.


title: Dawn of the Black Hearts

text: Sarpsborg 1990


title: Dawn of the Black Hearts

text:
Ski 1986
Joissakin albumin julkaisuissa kappale- ja esittäjätiedot ovat osittain virheelliset: tällöin neljän viimeisen kappaleen väitetään olevan äänitettyjä Lillehammerissa ja että niissä laulaisi Maniac. Tämä ei kuitenkaan pidä paikkaansa.


title: Tiedonteoria

text: Tiedonteoria (TOK, Theory of Knowledge) on IB Diploma Programmeen kuuluva pakollinen kouluaine, jonka pyrkimys on edistää opiskelijan kriittistä ajattelua. Kurssilla käsitellään neljää niin sanottua "Ways of Knowing"ia, eli tapaa löytää tietoa (tunne, järki, havainnointi ja kieli) sekä kuutta Area of Knowledgea, "Tiedon aluetta" (luonnontieteet, ihmistieteet, matematiikka, etiikka, taide ja historia).


title: Tiedonteoria

text: Tiedonteorian kurssi arvostellaan esseen (1200 - 1600 sanaa) ja esitelmän perustella. Esseet kirjoitetaan ennaltamäärätyistä aiheista, mutta esitelmän aiheen saa valita vapaasti. Oppilaiden tulisi demonstroida kriittistä ajattelua käsittelemällä tiedon hankintaan ja luotettavuuteen liittyviä kysymyksiä (knowledge issues tai knowledge questions), kykyä luoda linkkejä Ways of Knowing ja Areas of Knowledge sisältöihin. Esitelmä aiheita käsitellään samalla tavalla, mutta niin että esitelmän lähtökohtana tulisi olla jokin todellinen tapahtuma (real life situation).


title: Nyrkkisääntö

text: Nyrkkisääntö on toimintaa helpottava muistisääntö, joka pätee yleensä mutta ei jokaisessa tapauksessa. Nyrkkisääntö on helposti opittava ja sovellettava keino, jonka avulla voidaan laskea tai muistaa likimääräisesti jonkin tietty arvo. Sen avulla voi tehdä päteviä arvioita.


title: Nyrkkisääntö

text: Aikuisen miehen nyrkin leveys on noin 10 cm: nyrkin leveyttä voi käyttää yksinkertaisena, karkeana mittana. Vastaavasti miehen peukalon leveys on noin yksi tuuma.


title: Jorma Kapari

text: Jorma Tauno Kapari (17. syyskuuta 1937 Helsinki – 29. toukokuuta 1991 Helsinki) oli suomalainen kääntäjä ja runoilija.


title: Jorma Kapari

text: Kapari suomensi muun muassa René Goscinnyn Asterix- ja Ahmed Ahne -sarjakuva-albumeita. Niiden suomentaminen jaettiin 1970-luvulla hänen ja Outi Wallin kesken. Kapari käänsi myös Italo Calvinon, Françoise Saganin ja Patrick Modianon teoksia.


title: Etävanhempi

text: Etävanhempi on lasten huoltaja, jonka luona lapset eivät pääsääntöisesti asu, mutta joka on kuitenkin jaetun huoltajuuden myötä lasten virallinen huoltaja.


title: Etävanhempi

text: Suomessa etävanhempi maksaa elatusmaksuja lapsistaan. Maksujen lisäksi hän elättää lapsensa suoraan luonapitopäivinä. Kun vanhemmuus on jaettu, molemmat vanhemmat maksavat itse elatuskulut, eikä rahaa vanhempien välillä yleensä siirry. Suomessa yhteiskunta maksaa lapsilisät sille vanhemmalle, jonka luona lapset virallisesti ovat kirjoilla. Ruotsissa lapset voivat olla kirjoilla molemmilla vanhemmilla. Etävanhemmalla ei ole oikeutta normaaleihin lapsiperhetukiin, joita ovat esimerkiksi perheellisen asumistuki, elatusapu tai -tuki, lapsilisät, maksuhuojennukset ja ulosoton perhesuojarajat.


title: Etävanhempi

text: Suomen järjestelmää on kritisoitu siitä, että lapsi voi olla kirjoilla vain lähivanhemmallaan, vaikka tämä käytännössä asuisi myös etävanhempansa luona. Tämän on katsottu asettavan vanhemmat taloudellisesti eriarvoiseen asemaan.


title: Pekka Virtanen (runoilija)

text: Pekka Virtanen (s. 11. heinäkuuta 1944) on suomalainen kääntäjä ja runoilija.


title: Karl August Andelin

text: Karl August Andelin (3. toukokuuta 1838 Kuopio – 31. toukokuuta 1898 Kuopio) oli suomalainen runoilija ja opettaja mm. Kuopion kauppakoulussa. Hän käytti runoilijanimeä "Anttila".


title: Karl August Andelin

text: Andelinin vanhemmat olivat lääninrovasti Erik Johan Andelin ja Henriette Sofia Blom. Hän pääsi ylioppilaaksi yksityisesti 1856 ja valmistui filosofian maisteriksi Helsingin yliopistosta 1864.


title: Zakspeed 881

text: Zakspeed 881 ja sen kehitysversio Zakspeed 881B oli Chris Murphyn ja Heinz Zollnerin suunnittelema Formula 1 -auto, jota saksalainen Zakspeed-talli käytti kaudella . Voimanlähteenä autossa oli Zakspeedin oma nelisylinterinen turbomoottori. Autolla kilpailuissa ajoivat italialainen Piercarlo Ghinzani ja saksalainen Bernd Schneider.


title: Zakspeed 881

text: Kuljettajilla oli vaikeuksia selvitä kilpailukyvyttömällä autolla karsinnasta itse kilpailuun. Schneider ajoi kahdesti maaliin ollen 12. ja 13. Ghinzani selvisi kolmesti ruutulipulle joukun hännillä ollen 15. ja kahdesti 14. Aika-ajoissa Schneider oli parhaimmillaan kahdesti 15. Italian GP:hin talli sai käyttöönsä B-version autostaan, mutta sillä ei edes päästy maaliin kertaakaan.


title: Varjoissa vapaan maailman

text: Varjoissa vapaan maailman on suomalaisen Sir Elwoodin hiljaiset värit -yhtyeen debyyttialbumi. Levyn kappaleet äänitettiin kaikki livenä, osa yleisön edessä Tikkurilan Vernissassa. Se julkaistiin vuonna 1991. Levystä julkaistiin 11. kesäkuuta 2001 10-vuotisjuhlapainos, joka sisältää bonuksia.


title: Varjoissa vapaan maailman

text: bonuskappaleet:


title: Pyhän Fransiskuksen basilika

text: Pyhän Fransiskuksen basilika () on fransiskaanien pääkirkko, joka sijaitsee Franciscus Assisilaisen kotikaupungissa Assisissa, Italiassa. Basilika on yhdessä muiden Assisin fransiskaanikohteiden kanssa osa Unescon maailmanperintöluetteloa.


title: Pyhän Fransiskuksen basilika

text: Basilika on kaksoiskirkko, jonka rakentaminen aloitettiin pari vuotta Franciscus Assisilaisen kuoleman jälkeen. Paavi Gregorius IX asetti alemman basilikan ensimmäisen kiven 17. heinäkuuta 1228 päivän sen jälkeen, kun Franciscus oli kanonisoitu. Kaksi vuotta myöhemmin Franciscuksen ruumis tuotiin haudanryöstäjien pelossa väliaikaisesta hautapaikastaan keskeneräiseen kirkkoon. Ylemmän basilikan rakennustöiden aloitusajankohdasta ei ole varmaa tietoa, mutta ne aloitettiin todennäköisesti vuoden 1239 jälkeen. Paavi Innocentius IV vihki kummatkin kirkot käyttöön vuonna 1253. Paavi Nikolaus IV nosti kirkon aseman paavilliseksi vuonna 1288.


title: Pyhän Fransiskuksen basilika

text: Kirkot ovat sisustettu myöhäiskeskiajan roomalaisten, umbrialaisten ja toscanalaisten mestareiden töillä. Alemmassa basilikassa on Cimabuen ja Giotton fresoja ja ylemmässä kirkossa on Giotton ja tämän seuraajien freskosarja, joka edustaa Franciscus Assisilaisen elämää.


title: Pyhän Fransiskuksen basilika

text: Syyskuussa 1997 Umbrian alueella tapahtunut maanjäristys aiheutti Assisin kirkoille vahinkoa. Pyhän Fransiskuksen basilika kärsi suurimmat tuhot, kun ylemmän basilikan katto romahti osittain. Onnettomuudessa kuoli neljä ihmistä. Cimabuen ja Giotton freskot kokivat myös suurta vahinkoa.


title: Yö tekee meistä varkaat

text: Yö tekee meistä varkaat on suomalaisen Sir Elwoodin hiljaiset värit -yhtyeen toinen albumi. Se julkaistiin vuonna 1992. Yhtyeen suosio oli tuolloin nousussa. Levynjulkaisukeikka Tavastialla veti paljon yleisöä albumin noustessa yhdenneksitoista myyntilistalla.


title: Yö tekee meistä varkaat

text: Albumin tunnetuin kappale on singlenäkin julkaistu "Neiti Kevät". Levy aloitti myös "Meidän pikku kuppila" -nimisen trilogian, mikä on saanut myöhemmin monta jatko-osaa.


title: Anselm Hollo

text: Paavo Anselm Aleksis Hollo (12. huhtikuuta 1934 Helsinki – 29. tammikuuta 2013 Boulder, Colorado) oli suomalaissyntyinen runoilija ja kääntäjä. Hän asui 1960-luvun lopulta lähtien pysyvästi Yhdysvalloissa, missä hänet tunnettiin nimellä Anselm Paul Alexis Hollo.


title: Anselm Hollo

text: Hollon vanhemmat olivat Helsingin yliopiston professori, esseisti ja kääntäjä J. A. Hollo (1885–1967) ja Riiassa syntynyt musiikinopettaja ja kääntäjä Iris Walden.


title: Anselm Hollo

text: Vuonna 1952 Hollo muutti ulkomaille, ensin Saksaan ja Itävaltaan ja vuonna 1958 Englantiin, missä hän työskenteli Lontoossa BBC:n maailmanpalvelun suomenkielisellä osastolla. Hänen tehtävänään oli kirjoittaa radiodraamoja yhdessä Matti Rossin kanssa. Musiikin näihin esityksiin sävelsi Erkki Toivanen. Vuonna 1963 ilmestyi Hollon, Pentti Saarikosken ja Matti Rossin suomentamana osia Allen Ginsbergin kokoelmasta "Howl and Other Poems" teoksessa "Kuolema van Goghin korvalle". Hollo suomensi myös John Lennonin teokset "John Lennon panee omiaan" (1964) ja "Hispanialainen jakovainaa" (1966).


title: Anselm Hollo

text: Hollo saavutti runoilijana mainetta Lontoon underground-piireissä. Vuonna 1965 hän esiintyi International Poetry Incarnation -tapahtumassa, ja samana vuonna Indica Bookshopin ensimmäinen asiakas, Paul McCartney, osti muiden muassa Hollon teoksen "And It’s A Song" päivää ennen kirjakaupan virallisia avajaisia. Vuonna 1966 Hollo esiintyi Lahden kansainvälisessä kirjailijakokouksessa. Hänen toinen esiintymisensä Suomessa oli Helsingin juhlaviikoilla vuonna 1997.


title: Anselm Hollo

text: Vuonna 1967 Hollo muutti pysyvästi Yhdysvaltoihin. Hän opetti luovaa kirjoittamista muun muassa Buffalon yliopistossa, Iowan yliopistossa, Coloradon yliopistossa ja vuodesta 1989 lähtien Naropa-instituutissa. Hollo asui viime vuosinaan Coloradon Boulderissa vaimonsa taiteilija Jane Dalrymple-Hollon kanssa.


title: Anselm Hollo

text: Hollo käänsi suomalaisten nykykirjailijoiden kuten Paavo Haavikon, Pentti Saarikosken, Mirkka Rekolan, Lauri Otonkosken, Antti Tuurin ja Rosa Liksomin tuotantoa. Hollo julkaisi 35 runoteosta. Hänen runoutensa sai vahvoja vaikutteita amerikkalaisilta beat-runoilijoilta.


title: Kymmenen tikkua laudalla (albumi)

text: Kymmenen tikkua laudalla on suomalaisen Sir Elwoodin hiljaiset värit -yhtyeen kolmas albumi. Se julkaistiin vuonna 1993.


title: Kymmenen tikkua laudalla (albumi)

text: Albumilla tapahtui Sir Elwoodin läpimurto, ja se sisältää yhtyeen suurimman hitin "Viimeisellä rannalla", joka pohjaa Nevil Shuten samannimiseen kirjaan. Singlenäkin julkaistu kappale sai paljon radiosoittoa.


title: Nähtävyys

text: Nähtävyys on näkemisen arvoinen paikka, rakennus tai muu kohde. Se voi olla kulttuurisesti arvokas, historiallisesti merkittävä, kaunis tai muutoin kiinnostava kohde.


title: Nähtävyys

text: Nähtävyyksiä ovat esimerkiksi patsaat, muistomerkit, historialliset tapahtumapaikat, museot, kirkot, kartanot ja linnat sekä eläintarhat, kasvitieteelliset puutarhat ja kansallispuistot. Myös paikalliset tapahtumat, kuten musiikkijuhlat, voivat olla nähtävyyksiä.


title: Nähtävyys

text: Nähtävyyksillä on tärkeä merkitys turismille, sillä ne houkuttelevat matkailijoita. Nähtävyyksiin liittyykin usein liiketoimintaa. Kohteeseen saattaa olla pääsymaksu, tai sen luokse voidaan järjestää maksullisia retkiä. Nähtävyyksien yhteydessä myydään toisinaan myös matkamuistoja ja opastettuja kierroksia sekä majoitus- ja ravintolapalveluita.


title: Phantom of the Paradise – aavemusa

text: Phantom of the Paradise – aavemusa , myös nimellä "Aavemusa" Phantom of the Paradise on Brian De Palman ohjaama yhdysvaltalainen kauhukomediamusikaali vuodelta 1974. Se on rock-pitoinen versio Gaston Leroux'n usein filmatusta "Oopperan kummitus" -romaanista. Muusikko-näyttelijä Paul Williams teki musiikin, muissa osissa mm. Jessica Harper (joka myös lauloi elokuvassa kaksi kappaletta) sekä William Finley.


title: Juhani Mustonen

text: Väinö Veikko Juhani Mustonen (1930 Suojärvi – 1984 Helsinki) oli suomalainen vahtimestari ja kirjailija.


title: Juhani Mustonen

text: Mustonen pääsi ylioppilaaksi Porin lyseosta ja opiskeli Helsingin yliopistossa.


title: Juhani Mustonen

text: Mustonen kirjoitti viisi romaania "Miehet" (1960), "Kunnian kukko" (1962), "Vihollinen kaupungissa" (1964), "Oudot onnen lahjat" (1966) ja "Tulipunaruusut" (1970) sekä neljä omakustannerunokokoelmaa "Vapaus" (1976), "Ihmisyys" (1978), "Veljeys" (1979) ja "Avoimien ovien ilta" (1983). Hän kirjoitti myös sukututkimuksen "Kiukoonniemen tilan ja suvun vaiheita vuodesta 1621" (julk. 2004).


title: Nicole (nimi)

text: Nicole on ranskalaisperäinen naisen etunimi. Nicole on alkuperältään Nicholas-nimen naispuolinen vastine, ja se taas on ranskalainen muunnos nimestä Nikolaus, joka tarkoittaa ’voittoisaa kansaa’. Nicolen tapaisia nimiä ovat esimerkiksi Nichole ja Nicola.


title: Nicole (nimi)

text: Elokuuhun 2013 mennessä on hieman yli 1 000 naista ja alle 10 miestä saanut Suomessa nimekseen Nicole. Vuodesta 2015 lähtien Nicolen nimipäivä on suomenruotsalaisen kalenterin mukaan 6. joulukuuta.


title: Radeon HD 4000 -sarja

text: Radeon HD 4000-sarja on AMDn vuonna 2008 julkaisema grafiikkasuoritinsarja.


title: Radeon HD 4000 -sarja

text: RV770-piiriin perustuvat HD4850 ja HD4870 näytönohjaimet julkaistiin markkinoille 25. kesäkuuta 2008. Kaksipiirinen 4870X2-näytönohjain tuli markkinoille elokuussa 2008.


title: Radeon HD 4000 -sarja

text: Radeon 4000-sarjan näytönohjaimet perustuvat samaan perusarkkitehtuuriin kuin aiemmat Radeon 2000- ja 3000-sarjat, mutta hiukan parannettuina. Piirillä on yhdistetyt verteksi- ja pikselivarjostinsuorittimet, jotka perustuvat 5-tie-VLIW-arkkitehtuuriin, pystyen laskemaan viittä käskyä rinnakkain samasta käskysäikeestä samalle datavuolle. Nämä VLIW-suorittimet eivät kuitenkaan ole täysin itsenäisiä, vaan 16 VLIW-ydintä laskee aina samaa käskyä, eli yksi itsenäinen suoritinydin piirin sisällä koostuu kokonaisuudessaan 80 laskentayksiköstä.


title: Radeon HD 4000 -sarja

text: Näiden suoritinydinten määrä vaihtelee mallista riippuen. Suurimmassa RV770-piirissä suorittimia on 10, jolloin laskentayksiköiden kokonaismäärä on 800.


title: Radeon HD 4000 -sarja

text: Jokaiseen suoritinytimeen on liitetty teksturointiyksikkö, joka kykenee antamaan 4 bilineaarisesti suodatettua tekstuuria kellojaksossa.


title: Radeon HD 4000 -sarja

text: Laskentayksiköt tukevat kaikkia DirectX 10.1n ominaisuuksia.


title: Radeon HD 4000 -sarja

text: Radeon 4000-sarjan piirit tukevat HDMI-liitäntää, Display-Portia ja kahta DVI-liitäntää samalla kertaa.


title: Radeon HD 4000 -sarja

text:
Piirit tukevat myös GDDR5 -muistia, ensimmäisenä näytönohjaimena kautta aikojen. GDDR5 grafiikkamuistia käytettiin aluksi vain kalliimmassa Radeon HD4870 -kortissa. Halvemmassa HD4850 -ohjaimessa käytetään GDDR3-muistia. Muistiväylän leveys kalliimmpissa piireissä on 256 bittiä, mikä on vähemmän kuin vanhemmassa Radeon 2900-piirissä ja kilpailevissa NVIDIAn piireissä, mutta uusi GDDR5-muisti mahdollistaa kuitenkin melkein entisen veroisen muistikaistan kapeammallakin väylällä.
Kapeampi muistiväylä merkitsi huomattavia kustannussäästöjä näytönohjaimen valmistuksessa.


title: Radeon HD 4000 -sarja

text: Radeon 4000 -sarjan näytönohjaimien piirit eivät tue paikallista kirjoittavaa muistia kovinkaan hyvin, minkä takia R700 piirien OpenCL-tuki on hidas. Tuki löytyisi shader-ytimiltä, mutta nykyisissä ajuriversioissa OpenCL-taulukkovakiot luetaan näytönohjaimen suhteellisen hitaasta muistista. Tämän vuoksi myös muistiin kirjoitettavan datan on siirryttävä näyttömuistiin asti.


title: Radeon HD 4000 -sarja

text:
RV770 oli aluksi sarjan suurin ja kallein huippupiiri.
Piiri valmistettiin 55 nanometrin tekniikalla, ja se sisältää 10 suoritinydintä eli yhteensä 800 laskentayksikköä, ja toimi 750 MHz kellotaajuudella. Ohjaimessa käytettiin GDDR5-tyypin muistia.


title: Radeon HD 4000 -sarja

text: Radeon HD 4850 (RV770) julkaistiin 55 nm tekniikalla. 4850 näytönohjaimen ydin toimii 625 MHz:n kellotaajuudella, ja GDDR3 muistit gigahertsin kellotaajuudella. Virrankulutus näytönohjaimessa on suurimmillaan 110 wattia.


title: Radeon HD 4000 -sarja

text: HD 4830-näytönohjaimessa kymmenestä suoritinytimestä kaksi oli kytketty pois päältä, jolloin käytössä on 640 laskentayksikköä. 4830 näytönohjimen ydin toimii referenssimallissa 575 megahertsin kellotaajuudella ja GDDR3 muistit 900 megahertsin kellotaajuudella. Muistiväylä on 256 bittiä leveä. Näytönohjaimen jäähdytys on samanlainen kuin 4850 mallissa. Näytönohjaimessa on HDMI liitin toteutettu erillisen DVI-HDMI- liittimen avulla. Näytönohjaimessa on myös HDCP tuki. Grafiikkapiiriin on integroituna ääniohjain.. Radeon 4830 perustuu samaan piiriin kuin 4850 ja 4870 mallit mutta niistä on kytketty pois kaksi SIMD corea. Samalla myös tekstuuriyksiköiden määrä on laskenut 40:stä kolmeenkymmeneenkahteen. AMD:llä oli joidenkin 4830 näytönohjaimien kanssa ongelmia. Niissä oli käytössä vain 560 stream prosessoria käytössä vaikka niitä kuuluisi olla 640. AMDn mukaan ongelma on korjattavissa BIOS päivityksellä.


title: Radeon HD 4000 -sarja

text: Toukokuussa 2009 ATI julkaisi Radeon HD4730 näytönohjaimen. Näytönohjain julkaistiin hätäratkaisuna HD4770 näytönohjaimen grafiikkapiirien sannin ollessa heikkoa. Näytönohjain perustuu RV770CE koodinimellä tunnettavaan grafiikkapiiriin ja se on karsittu versio RV770 grafiikkapiiristä. Näytönohjaimessa käytetään GDDR5 näytönohjainmuistia ja se valmistetaan 55 nm valmistusprosessilla.


title: Radeon HD 4000 -sarja

text: AMD julkaisi huhtikuun 2. päivä vuonna 2009 RV790 grafiikkapiiriin perustuvan HD4890 näytönohjaimen. Grafiikkapiirin kellotaajuus on 850 MHz. RV790 grafiikkapiirissä on 959 miljoonaa transistoria. AMDn mukaan kasvaneella transistorimäärällä pyritään vähentämään singnaalikohinaa. Erotuskondensaattoreiden vuoksi grafiikkapiiri on noin 5% suurempi pinta alaltaan kuin HD4870 näytönohjaimen grafiikkapiiri. Grafiikkapiiri on myös ajoitettu uudelleen ja virranjako on kokenut muutoksia.


title: Radeon HD 4000 -sarja

text: R700-piirisarja koostuu kahdesta RV770-piiristä samalla piirikortilla.


title: Radeon HD 4000 -sarja

text: Huippumalli HD4870X2 julkaistiin elokuussa 2008. Koska näytönohjainpiirejä on kaksi kappaletta, molemmilla oma muistinsa, jolloin sitä on kaksi kertaa enemmän, eli 2GB(2048mb), kun se HD4870:ssa on valmistajasta riippuen 512mb tai 1024mb.


title: Radeon HD 4000 -sarja

text: 4850X2 koostuu kahdesta 4850-näytönohjainpiiristä.


title: Radeon HD 4000 -sarja

text: Vuoden 2008 syyskuussa ATI julkisti kaksi näytönohjainta nimiltään HD4550 ja HD4350 HD4550 perustuu RV710 grafiikkapiiriin ja sen grafiikkaprosessorin kellotaajuus on 600 MHz. Muistiohjain on 64-bittinen ja suoritinytimiä on yksi kappale, eli laskentayksiköitä on 80. Tekstuuriprosessoreita on kahdeksan ja näytönohjain kykenee tekemään neljä rasterioperaatioa kellotaksoa kohden.


title: Radeon HD 4000 -sarja

text: HD4350 mallissa grafiikkapiiri toimii 600 MHz kellotaajuudella. Muistiohjain on 64-bittinen.


title: Radeon HD 4000 -sarja

text: RV730-koodinimellinen grafiikkapiiri on malliston keskitason piiri. Grafiikkapiirillä on 4 suoritinydintä eli 320 laskentayksikköä HD4600 -näytönohjain perustuu RV730 koodinimelliseen grafiikkapiiriin. Muistiväylä on 128-bittinen. RV730 grafiikkapiiri kykenee suorittamaan 8 rasterioperaatioa sekuntia kohti.


title: Radeon HD 4000 -sarja

text: RV730-grafiikkapiiri valmistetaan 55 nanometrin tekniikalla ja siinä on 514 miljoonaa transistoria jolloin grafiikkapiirin pinta-alaksi muodostuu 146mm2.


title: Radeon HD 4000 -sarja

text: RV730-piiriin pohjautuvat HD4600-mallin grafiikkapiirit julkaistiin syyskuussa 2008. Mallisto koostuu halvemmasta 4650-mallista sekä kalliimmasta, suuremmalla kellotaajuudella käyvästä 4670-näytönohjainmallista.


title: Radeon HD 4000 -sarja

text: Näytönohjain tukee CrossfireX ominaisuutta.


title: Radeon HD 4000 -sarja

text:
Huhtikuussa 2009 julkaistiin uudella 40 nm valmistustekniikalla valmistettuun RV740-piirin pohjaavat Radeon 4700-sarja.
Piireissä oli 8 suoritinyhdintä eli 640 laskentayksikköä, ja 128-bittinen muistiväylä. Suorituskyvyltään piirit sijoittuivat hyvin lähelle aiempia 4800-sarjan malleja, vaikka olivat huomattavasti halvempia valmistaa.


title: Radeon HD 4000 -sarja

text: R700 -sarjaa seuraava oli R800.


title: Raimo Hartzell

text: Raimo Kalevi Hartzell (s. 24. helmikuuta 1941 Helsinki) on suomalainen elokuvaaja ja runoilija. Hartzell oli Yleisradion palveluksessa kuvaajana. Hän oli kuvaajana muun muassa televisioelokuvassa "Manillaköysi" ja televisiosarjassa "Kukkivan roudan maat". Hartzell on Suomen Elokuvaajien Yhdistyksen jäsen.


title: Gheorghe Covaciu

text: Gheorghe Covaciu (s. 8. heinäkuuta 1957 Buzău) on romanialainen entinen käsipalloilija ja olympiamitalisti. Hän oli mukana Romanian pronssia voittaneessa joukkueessa Los Angelesin olympialaisissa 1984. Turnauksessa Covaciu pelasi neljä ottelua, joissa hän teki kolme maalia.


title: Gheorghe Covaciu

text: Seurajoukkuetasolla Covaciu edusti muun muassa HC Minaur Baia Marea.


title: Maricel Voinea

text: Maricel Voinea (s. 17. maaliskuuta 1959 Galați) on romanialainen entinen käsipalloilija ja nykyinen valmentaja. Hän voitti kaksi pronssimitalia olympialaisista, vuosien 1980 ja 1984 kisoista.


title: Maricel Voinea

text: Pelaajana Voinea edusti urallaan HC Minaur Baia Marea vuosina 1977–1989, ja voitti seurassa muun muassa kaksi Euroopan cupia. Voinea siirtyi sittemmin Baia Maresta Avidesa Valenciaan, josta hän lähti kuitenkin Saksaan jo vuonna 1992. Saksassa hän pelasi SG Leutershausenissa (1992–1994) ja HSG Nordhornissa, kunnes lopetti pitkän uransa vuonna 1998.


title: Maricel Voinea

text: Valmentajana Voinea on ollut mm. HC Ibbenbürenin ja TSV Landsbergin penkin päässä.


title: Joona (täsmennyssivu)

text: Joona voi tarkoittaa seuraavia asioita:


title: Euroopan unionin budjetti

text: Euroopan unionin budjetti tarkoittaa Euroopan unionin talousarviota, jolla rahoitetaan pääasiassa EU:n toiminta, maataloustuet ja erityisesti köyhien jäsenvaltioiden alueellista kehittämistä. Vuonna 2008 EU:n budjetti on 129,1 miljardia euroa, mikä muodostaa noin prosentin EU-alueen bruttokansantuotteesta.


title: Euroopan unionin budjetti

text: Budjetin rahoitus muodostuu omista varoista, valtioiden arvonlisäverotulojen ja bruttokansantulojen prosenttiosuuksista sekä muista tuloista.


title: Euroopan unionin budjetti

text: EU:n omat varat muodostuvat maataloustuotteiden tuontimaksuista ja muista EU:n rajojen tullimaksuista.


title: Euroopan unionin budjetti

text: Jäsenvaltiot maksavat vaihtelevan suuruisen prosenttiosuuden arvonlisäverotuloistaan.


title: Euroopan unionin budjetti

text: Bruttokansantulon osuus muodostaa suurimman osan budjetin rahoituksesta. Jäsenvaltiot maksavat vaihtelevan suuruisen prosenttiosuuden bruttokansantulostaan.


title: Euroopan unionin budjetti

text: Muut tulot muodostavat noin prosentin budjetista. Muut tulot sisältävät korkotulot talletuksista ja myöhästyneistä maksuista, maksut erilaisilta järjestöiltä, ja käyttämättä jääneet varat aikaisemmasta budjetista.


title: Euroopan unionin budjetti

text: Budjetti jakautuu vuonna 2008 seuraavasti:


title: Mondo (lehti)

text: Mondo on Image Kustannuksen vuonna 2002 perustama matkailulehti. Image Kustannus fuusioitiin vuonna 2013 A-kustannukseen, jolloin lehden kustantajaksi vaihtui A-lehdet. Kymmenen kertaa vuodessa ilmestyvän lehden päätoimittaja on Kati Kelola.


title: John Ajvide Lindqvist

text: John Ajvide Lindqvist (s. 1968 Blackeberg) on ruotsalainen kauhukirjailija. Hänen esikoisromaaninsa "Ystävät hämärän jälkeen" (2004) oli kotimaassaan suuri myyntimenestys, ja se valittiin Norjassa vuoden 2005 merkittävimmäksi romaaniksi. Romaanin pohjalta tehty elokuva "Ystävät hämärän jälkeen" (2008), jonka Lindqvist itse käsikirjoitti, sai Göteborgin elokuvajuhlien pääpalkinnon 2008. Se esitettiin Suomessa Espoo Ciné -festivaalilla 2008.


title: John Ajvide Lindqvist

text: Lindqvist oli alkujaan taikuri ja stand up -koomikko. Hän oli opiskellut yliopistossa kirjallisuutta ja espanjaa, mutta koomikon työt veivät ajan opiskelulta.


title: Aune Leppänen

text:
Aune Leppänen on fiktiivinen hahmo Väinö Linnan trilogiassa "Täällä Pohjantähden alla".
Aunen vanhemmat ovat Preeti ja Henna Leppänen, jotka kumpikin kuolevat trilogian päätösosassa. Hänen veljensä Valenti Leppänen kuolee nälkään kansalaissodan vankileirillä osallistuttuaan punakaartin toimintaan. Aune on suunnilleen Akseli Koskelan ikäinen ja viettääkin tämän kanssa romanttisia hetkiä esimerkiksi Leppästen saunassa.


title: Aune Leppänen

text: Aunella on poika Valtu, jonka isästä ei koskaan saada varmuutta. Aune väittää isän olevan Oskari Kivivuori, mutta vaihtoehtoja on useita: Yllön Uolevi, Kiviojan Lauri, Kankaanpään Elias ja Laurilan Uuno sekä pappilan Ilmari. Valtu kaatuu talvisodan rintamalla vuonna 1940, mutta Aune elää vielä romaanisarjan päätöksessäkin.


title: Aune Leppänen

text: Sotien päätyttyä Aune lunastaa itselleen mökkinsä tontteineen. Viimeisen kerran Aune esiintyy trilogian kolmannen osan lopulla, kun Helsinkiin muuttanut Janne Kivivuori käy pojanpoikansa Joukon kanssa kotiseudullaan ja poikkeaa häntä katsomassa.


title: Salaoja

text: Salaoja on maan alle kaivettu rei'itetty putki, jota käytetään lähinnä rakennettavien alueiden ja peltojen kuivaamiseen. Vesi tihkuu ympäröivästä maasta salaojaputkeen sen kuoressa olevien reikien läpi ja virtaa putkea pitkin joko sadevesiviemäriin, salaojakaivoon tai avo-ojaan.


title: Salaoja

text: Rakentamisessa salaojia käytetään maaperän sekä perustusten ja maarakenteiden kuivattamiseen.


title: Salaoja

text: Rakennusten ympäri kulkee anturan vieressä salaoja, joka auttaa estämään sade- ja muiden vesien tulon kellaritiloihin sekä veden pääsyn anturan alle estäen näin ollen myös roudan aiheuttamia tuhoja. Putket asennetaan maahan yleensä perustusten rakentamisen yhteydessä.


title: Salaoja

text: Maataloudessa salaojia käytetään pelloilla, jotta viljelymaan hyötyala kasvaisi ja kulku pellolla olisi helppoa myös puimureilla ja suurehkoilla traktoreilla työkoneineen.


title: Salaoja

text: Salaojitus lisää merkittävässä määrin pellon hyötypinta-alaa, sillä avo-oja vie oman leveytensä lisäksi jonkin verran maa-alaa myös siitä syystä, ettei aivan ojan vieressä voida käyttää maatalouskoneita. Peltoalueilla salaojat kaivetaan koneellisesti ja salaojaputki painetaan kiepistä maan sisään salaojituskoneella.


title: Salaoja

text: Salaojaputkia on tehty aikaisemmin savesta ja hiekasta polttamalla tiilien tapaan. Koska itse tiilinen salaojaputki ei läpäise vettä, vesi menee salaojaan putkien välistä. Tämän lisäksi on putkien väliin muodostettu määrävälein putken tai kahden pituinen sorasilmä, mistä vesi pääsee sisälle putkeen. Tätäkin varhaisemmat salaojat olivat puusta tehtyjä putkia tai kivi- ja risusalaojia.


title: Salaoja

text: Nykyään salaojaputket valmistetaan muovista, useimmiten PVC-muovista, polypropeenista tai polyeteenistä. Muoviputket voivat olla yksi- tai kaksikuorisia; kaksikuorisissa sileä sisäputki tehostaa virtausta ja profiloitu ulkoputki antaa rakennelujuutta.


title: Salaoja

text: Valmissalaoja on salaojaputki, jonka ympärille asennettu suodatusmateriaali ja suodatinkangas valmiiksi paketiksi. Valmissalaojaa käytettäessä ei tarvitse käyttää salaojasoraa.


title: Salaoja

text: Salaojaputki on paineeton ja valuma on varmistettava kaatojen avulla.


title: Salaoja

text: Salaojasoraa käytetään salaojaputken eristämiseksi muista maa-aineksista. Sora myös edistää veden läpäisyä ja kulkeutumista salaojaan. Näin eri maa-ainekset ei pääse sekoittumaan ja siten ehkä tukkimaan salaojaa. Peltojen ojituksessa salaojasoraa käytetään myös maan pintaan asti ulottuvien sorasilmien tekoon, jotka edistävät veden siirtymistä aivan pellon pinnasta asti.


title: Van Houtenin perhe

text: Van Houtenin perhe on kuvitteellinen perhe animaatiosarjassa "Simpsonit". Perheestä eniten esillä on lapsi Milhouse Van Houten, jonka vanhemmat Luann ja Kirk Van Houten ovat olleet 8. tuotantokaudelta alkaen vuorotellen avioliitossa ja -erossa. Useimmat Milhousen sukulaiset sekä isän että äidin puolelta muistuttavat ulkonäöltään häntä, toisin sanoen heillä on siniset hiukset, paksut kulmakarvat ja punasankaiset silmälasit. Suvulla on juuria ainakin Hollannissa, Italiassa ja Tanskassa.


title: Pekka Halonen (kirjailija)

text: Pekka Ensio Halonen (s. 19. lokakuuta 1962 Sievi) on oululainen biologi ja kirjailija. Fantasiaan keskittynyt pienkustantamo Vaskikirjat julkaisi Halosen esihistorialliseen Suomeen sijoittuvan esikoisromaanin "Peuraheimo" vuonna 2008. "Peuraheimo" oli ehdolla vuoden 2009 Kuvastaja-palkinnon saajaksi.


title: Pekka Halonen (kirjailija)

text: Halonen on väitellyt filosofian tohtoriksi Oulun yliopiston biologian laitokselta vuonna 2000. Hän on työskennellyt Oulun yliopiston kasvimuseon intendenttinä.


title: Pekka Halonen (kirjailija)

text: Halonen sijoittui Nova-kirjoituskilpailussa neljänneksi vuonna 2003 novellilla, joka liittyy hänen myöhempään romaaniinsa. Novelli julkaistiin "Spin" 3–4/2004:ssa nimellä ”Peuraheimo”.


title: Bombykoli

text: Bombykoli (CHO) on mulperiperhosnaaraiden tuottama feromoni, joka houkuttelee koiraita. Rakenteeltaan aine on tyydyttymätön alkoholi. Adolf Butenandt selvitti bombykolin rakenteen vuonna 1959 ja bombykoli onkin ensimmäinen feromoni, jonka kemiallinen rakenne on selvitetty. Bombykoli houkuttelee koiraita pieninäkin pitoisuuksina ja sitä voidaan käyttää hyönteisten houkuttelemiseksi ansoihin. Butenandt nimesi aineen mulperiperhosen tieteellisen nimen "Bombyx mori" mukaan.


title: Bombykoli

text: Bombykolin moolimassa on 238,4 g/mol ja CAS-numero 765-17-3.


title: Trooppinen sykloni Nargis

text: Trooppinen sykloni Nargis (JTWC:n lyhenne 01B) oli yksi kaikkien aikojen tuhoisimmista sykloneista. Se muodostui 27. huhtikuuta 2008 Bengalinlahdella ja heikentyi 3. toukokuuta kuljettuaan Myanmarin ylitse. Toukokuussa 2009 avustusjärjestöjen mukaan 140 000 ihmistä kuoli ja myrsky tuhosi yli kahden miljoonan ihmisen kodin tai elinkeinon. Myrskyssä ilmoitettiin toukokuussa 2008 menehtyneen yli 78 000 ihmistä. Lisäksi yli 55 000 oli kateissa ja satojatuhansia jäi kodittomiksi. Yhdistyneet kansakunnat arvioi, että myrskyn tuhot vaikuttivat 1,9 miljoonaan ihmiseen. Eri avustusjärjestöjen mukaan uhriluku voi kasvaa 1,5 miljoonaan, ellei jälkityössä onnistuta.


title: Trooppinen sykloni Nargis

text: Myrskyn vaikutukset olivat poikkeuksellisia, koska Myanmarin sotilashallinto hidasti kansainvälisen avustustyön saapumista tuhoalueelle.


title: Trooppinen sykloni Nargis

text: Nimi "Nargis" tulee persian kielestä ja tarkoittaa narsissia. Se oli vuoden 2008 Intian valtameren syklonikauden ensimmäinen nimetty myrsky.


title: Trooppinen sykloni Nargis

text: Voimakkuudeltaan sykloni vastasi Saffirin-Simpsonin hurrikaaniasteikolla toiseksi voimakkainta eli 4. luokkaa. Korkein myrskytuulen saavuttama nopeus oli 2. toukokuuta aamupäivällä lähes 60 m/s (215 km/h). Syklonin iskiessä mantereelle tuulennopeus oli 52 m/s (190 km/h). Yangonin lentoaseman tuulimittari hajosi näyttäessään 30 m/s (108 km/h), puuskissa 62 m/s (223 km/h), kello 5:30 paikallista aikaa. Sen jälkeen tuuli ilmeisesti voimistui edelleen.


title: Trooppinen sykloni Nargis

text: Suurimmat tuhot eivät kuitenkaan aiheutuneet tuulesta vaan matalapaineen nostattamasta hyökyaallosta. Sykloni kulki yli Iravadi-joen suistoalueen, joka on alavaa ja tiheästi asuttua maanviljelysseutua. Merenpohja on tällä alueella matalaa, joten Nargiksen kaltainen sykloni voi siellä nostattaa jopa nelimetrisen hyökyaallon.


title: Trooppinen sykloni Nargis

text: Kuolleiden ja kadonneiden lisäksi miljoonan ihmisen arvioitiin menettäneen kotinsa. Uhreilta puuttui ruokaa, puhdasta vettä ja majoitus. Tulvavedet saastuttivat juomaveden, mikä uhkasi aiheuttaa uhreille sairauksia. Ruokahuolto oli suurissa vaikeuksissa, koska myrsky tappoi karjaa ja nosti suolavettä riisiviljelyksille. Avustusjärjestöjen mukaan (10.5.2008) 1,5 miljoonaa ihmistä oli välittömän hätäavun tarpeessa. Avustusjärjestöt raportoivat malariasta, ripulista, hengitysteiden sairauksista ja ihosairauksista. Unicefin mukaan joka viidennellä lapsella oli ripuli. Juntta ilmoitti 9.5.2008 ottavansa vastaan lahjoitukset mutta jakavansa ne eteenpäin itse.


title: Trooppinen sykloni Nargis

text: Kansainväliset avustusjärjestöt ja useat maat tarjosivat yli 10 miljoonan dollarin arvosta humanitaarista ja teknistä apua. Myanmarissa oli 40 YK:n avustustyöntekijää ja 60 Kansainvälisen Punaisen Ristin työntekijää. Suomi avusti Myanmaria 300 000 eurolla SPR:n kautta. Suomen Punainen Risti antoi ainakin 70 000 euroa Myanmariin, ja Suomen Unicef lahjoitti ainakin 50 000 euroa Myanmarin lasten apuun.


title: Trooppinen sykloni Nargis

text: Myanmar kontrolloi rajojaan ja viisumeita on vaikea saada. Myös avustajilla oli vaikeuksia viisumeiden saannissa. Suomen Myanmarin suurlähettilään mukaan avustusjärjestöt eivät olleet päässeet puistoalueelle.


title: Trooppinen sykloni Nargis

text: YK järjesti huippukokouksen Myanmarin katastrofin johdosta. YK:n mukaan apua tarvittiin 2,5 miljoonalle ihmiselle. Yli puoli miljoonaa ihmistä asui väliaikaisissa suojissa. Myanmar päästi 15. toukokuuta maahan asiantuntijoita naapurimaista, kuten Kiinasta, Intiasta, Bangladeshista ja Thaimaasta.


title: Ella Holm Bull

text: Ella Holm Bull (12. lokakuuta 1929 – 21. syyskuuta 2006) oli eteläsaamelainen opettaja ja kirjailija, joka omisti monta vuotta elämästään eteläsaamen kielen edistämiseen. Vuonna 1974 hän ja Knut Bergsland loivat etelänsaamen kirjakielelle ortografian, jota kutsutaan heidän kunniakseen Bergsland-Bull-ortografiaksi. Holm Bull sai useamman palkinnon työstään, muun muassa ensimmäisen Gollegiella-palkinnon vuonna 2004.Iđut-levy-yhtiö julkaisi kaksi hänen LP-levyään:


title: Tenho (albumi)

text: Tenho on Aarne Tenkasen kolmas studioalbumi, joka julkaistiin vuonna 2001.


title: Tenho (albumi)

text: Albumi debytoi Suomen virallisen listan sijalla 33.


title: Tenho (albumi)

text: Kaikki kappaleet säveltänyt, sanoittanut ja sovittanut Gösta Sundqvist.


title: Konica Minolta

text:
Konica Minolta, Inc. on japanilainen optisia laitteita valmistava yritys. Konica Minoltan kotipaikka on Tokiossa, Japanissa ja sen toimitus- ja puheenjohtajana toimii japanilainen Masatoshi Matsuzaki. Konica Minolta syntyi, kun japanilaiset Konica ja Minolta fuusioituivat 7. tammikuuta 2003.
Helmikuussa 2008 Konica Minolta tiedotti perustavansa Kiinaan tuotantoon keskittyvän tytäryhtiön. Myöhemmin Konica Minoltan valokuvakameraliiketoiminta myytiin Sonylle. Vuonna 2013 Konica Minolta yhdisti kaikki toimialansa yhden yrityksen alle ja näin syntyi Konica Minolta, Inc. Konica Minolta, Inc. koostuu neljästä eri liiketoimintayksiköstä: Business Technologies Business, Industrial Business, Healthcare Business ja Planeratium Business


title: RBD

text: RBD on vuonna 2004 perustettu meksikolainen pop-yhtye, joka tuli kuuluisaksi telenovelan Rebelde avulla. Yhtyeen albumeja on myyty noin 57 miljoonaa kappaletta maailmanlaajuisesti neljässä vuodessa.


title: Sinikopio

text: Sinikopio on asemoidusta tekstistä ja kuvamateriaalista lopullista tarkistusta varten otettu vedos, joka on usein sinipohjainen. Sinikopioita käytetään lähinnä teknisen piirroksen dokumentaationa esimerkiksi arkkitehtuurissa tai koneenrakennuksessa. Sinikopiota on käytetty rakennuspiirrosten monistukseen. Myös kirjapainot ovat käyttäneet sinikopiota mm. arkkiasemointien tarkistamisessa.


title: Sinikopio

text: Rakennuspiirros tai arkkiasemointi laitetaan valotusraamiin ja valonherkkä sinikopiopaperi valotetaan ultraviolettivalolla. Paperi kehitetään ammoniakkihöyryssä, jolloin valottuneet tai valoa saamattomat alueet muuttuvat paperin tyypistä riippuen siniseksi.


title: Crazy pineapple

text: Crazy pineapple on hold'em-pokeripelin muoto, jossa on piirteitä sekä texas hold'emista että omaha hold'emista.


title: Crazy pineapple

text: Peliä pelataan texas hold'emin tapaan, mutta jokaiselle pelaajalle jaetaan kolme piilokorttia kahden sijaan. Kun pöytään on jaettu kolme yhteistä korttia (eli floppi), jokainen mukana oleva pelaaja heittää itseltään yhden kortin kolmesta pois. Texas hold'emin tapaan neljännen (turn) ja viidennen pöytäkortin (river) jälkeen viiden kortin käsi muodostetaan käyttäen kahta, yhtä tai ei yhtään käsikorttia käyttäen.


title: Crazy pineapple

text: Crazy pineapplea voidaan pelata myös "hilo" -muodossa, jolloin potti jakaantuu parhaan ja huonoimman käden mukaan (muita nimityksiä muun muassa "8 or better", "8/b", "high-low"). Puolet potista menee pienimmän käden omaavalle. Pienimmän pokerikäden muodostamisessa on rajoituksena, että kaikki käden muodostamiseen käytetyt kortit ovat arvoltaan korkeintaan 8 ja eri suuruisia keskenään. Low-käden muodostavat kortit voivat muodostaa myös värin tai suoran, mutta se ei vaikuta käden pienuuteen. Ässä lasketaan ykköseksi. Low-käsien paremmuusjärjestys määräytyy korkeimman kortin mukaan: yhdistelmä 7-6-5-3-2 on parempi kuin 8-4-3-2-A. Jos kahdella pelaajalla on sama korkea kortti, verrataan seuraavaksi korkeinta korttia jne. Yksinkertainen nyrkkisääntö käsien suuruusjärjestykselle on laittaa kortit arvojärjestykseen ja muodostaa niistä näin viisinumeroinen luku. Paras low-käsi on käsi, jonka lukuarvo on pienin ja paras mahdollinen low-käsi on siis 5-4-3-2-A. 4-3-2-2-A taas ei ole low-käsi, koska kädessä on pari. Pelaajalla on mahdollista voittaa sekä parhaalla että pienimmällä kädellä. Jollei "low"-käden muodostaminen ole mahdollista, korkein käsi vie koko potin.


title: Crazy pineapple

text: Jos pelissä kolmas kortti heitetään pois jo ennen floppia, sitä kutsutaan nimellä pineapple. Versiossa, jossa pelaajat säilyttävät kaikki kolme korttia itsellään jaon loppuun asti, kutsutaan nimillä tahoe hold'em tai lazy pineapple.


title: Göran Portin

text: Anders Göran Portin (10. toukokuuta 1929 Kokkola – 20. lokakuuta 2001 Helsinki) oli suomalainen juristi. Hän toimi pitkään oikeusneuvoksena Korkeimmassa oikeudessa. Hän valmistui lainopin kandidaatiksi 1952 ja lisensiaatiksi 1953. Hän on oikeustieteen tohtori Helsingin yliopistosta vuodelta 1963. Hän opetti Ruotsalaisessa kauppakorkeakoulussa 1954–1964.


title: Svetlana Smirnova

text: Svetlana Smirnova (, s. 10. maaliskuuta 1962 Leningrad) on venäläinen pistooliampuja.


title: Svetlana Smirnova

text: Smirnova on menestynyt pistooliampuja MM-tasolla. Hän on saavuttanut 10 m ilmapistooliammunnassa neljä joukkuemaailmanmestaruutta, mutta Smirnova ei ole voittanut ainoatakaan henkilökohtaista maailmanmestaruutta. Hänellä on myös hallussaan 10 m ilmapistooliammunnan perus- ja joukkuekilpailun maailmanennätys.


title: Candido Portinari

text: Candido Portinari (1903–1962) oli brasilialainen taidemaalari ja -graafikko. Yhteiskunnallisia ja poliittisia aiheita suosinut Portinari sai vaikutteita niin surrealismista kuin Picassoltakin, jonka "Guernica" teki häneen syvän vaikutuksen. Hän oli kotimaanosansa merkittävimpiä monumentaalimaalareita.


title: Porin Ässien SM-liigakausi 1977–1978

text: Porin Ässien SM-liigakausi 1977–1978 oli seuran toinen mestaruuskausi. Edellisenä kautena ulos pudotuspeleistä jäänyt joukkue oli saanut kovia paluumuuttajia Pohjois-Amerikan ammattilaissarjoista. Veli-Pekka Ketolan ja Pekka Rautakallion paluut toivat joukkueelle uutta harjoitusintoa, ja lisäksi seuraavan sukupolven huippukiekkoilijat Tapio Levon ja Arto Javanaisen johdolla olivat valmiita ottamaan seuraavan askeleen urallaan. Joukkueesta ainoastaan Kari Makkonen oli Porin ulkopuolelta ja hänkin lähistöltä, Kokemäenjokilaakson Harjavallasta.


title: Porin Ässien SM-liigakausi 1977–1978

text: Kauden runkosarjassa Ässät sijoittuivat 50 pisteellä toiseksi Tampereen Tapparan jälkeen. Kotona joukkue hävisi runkosarjassa ainoastaan yhden ottelun. Pudotuspelit alkoivat kotona Turun Palloseuraa vastaan. Tasaisen sarjan voitto ratkesi vasta viidennessä ottelussa. Ässät voitti tuon sarjan 3–2. Finaaleissa vastustajana oli runkosarjan ykkönen Tappara. Ässien kannalta finaalit alkoivat heikosti 8–0-tappiolla Tampereella. Ässät kuitenkin voitti kolme seuraavaa peliä, joista viimeistä seuraamaan Isomäen jäähalliin ahtautui epävirallisten arvioiden mukaan jopa 14 000 katsojaa (virallinen kapasiteetti oli noin 9 000).


title: Porin Ässien SM-liigakausi 1977–1978

text: Neljännen finaalin Ässät voitti pudotuspelien pistepörssin voittaneen (9 ottelussa 10+10=20) kapteeni Veli-Pekka Ketolan (ottelussa tehot 2+4 eli jokaisessa Ässien maalissa mukana) johdolla 6–3 ja näin Isomäessä saatiin nostella Kanada-maljaa.


title: Galina Beljajeva

text: Galina Beljajeva (, s. 23. syyskuuta 1967 Sverdlovsk) on venäläinen pistooliampuja.


title: Galina Beljajeva

text: Beljajeva on saavuttanut MM-kilpailuissa joukkuekilpailuissa kaksi mestaruutta ja yhden hopean. Barcelonassa 1998 tuli joukkuekultaa 10 m ilmapistoolissa ja Lahdessa 2002 jälleen joukkuemestaruus 10 m ilmapistoolissa ja joukkuehopeaa 25 m urheilupistoolissa.


title: Roxy & Elsewhere

text: Roxy & Elsewhere on Frank Zappan ja hänen silloisen yhtyeensä, The Mothers of Inventionin, vuonna 1974 julkaisema livealbumi. Suurin osa lauluista on nauhoitettu konserteissa The Roxy Theatressa Hollywoodissa, Kaliforniassa 8. - 10. joulukuuta 1973. Tästä tulee levyn nimi: "Roxy" tarkoittaa Roxy-teatteria, "elsewhere" muita levyllä olevia konserttitallenteita. Muita konserttipaikkoja on mm. Chicago, Illinois ja muutamissa Pennsylvaniassa sijaitsevassa collegessa.


title: Runoja pennin kappale

text: Runoja pennin kappale () on James Joycen runokokoelma, joka käsittää kolmetoista runoa. Teoksen on vuonna 1927 julkaissut Sylvia Beachin kirjakauppa Shakespeare & Company. Runoteos sisältää muodoltaan perinteisiä, herkkiä ja lyyrisiä runoja.


title: Runoja pennin kappale

text: Joyce julkaisi teoksen "Finnegans Waken" kirjoitustyön ohessa. Vuonna 1927 Joyce tarjosi "Ulysseksen" kustantaneelle Sylvia Beachille kolmetoista runoa kustannettavaksi. Ehtona oli, että runokokoelman myyntihinta olisi yksi šillinki, sillä Joyce halusi, että hänen ”todellisilla lukijoillaan” olisi varmasti varaa teokseen. Samoin šillinki oli summa, jolla saattoi ostaa omenoita Liffeyjoen sillalta Dublinista.


title: Runoja pennin kappale

text: Jo runokokoelman nimi on sanaleikki, sillä se viittaa paitsi halpoihin runoihin (”runoja pennyn kappale”), myös ranskan kielen omenoita tarkoittavaan sanaan "pommes". Joycen vaatimukset kirjansa kustantamisesta liittyivät kirjan nimeen: ensinnäkin runokokoelmaa tuli myydä šillingin kappalehintaan, ja toiseksi kirjan kansien tuli olla "Calville"-omenoiden värisävyä eli hyvin hennonvihertävää.


title: Runoja pennin kappale

text: "Pomes Penyeach" ilmestyi aikanaan "Ulysseksen" ja "Finnegans Waken" välissä. Joyce näytti runojaan modernistirunoilija Ezra Poundille, joka kehotti Joycea jättämään kokoelman julkaisematta. Pound totesi runokokoelmasta, että ”tällainen runous on paras pitää perheraamatun välissä”.


title: Runoja pennin kappale

text: Oxford University Press julkaisi vuonna 1932 kolmentoista säveltäjän sävellykset "Pomes Penyeachin" runoihin. Julkaisu oli kunnianosoitus Joycelle, jonka kerrotaan ilahtuneen asiasta suuresti.


title: Sansibarin vallankumous

text: Sansibarin vallankumous alkoi 12. tammikuuta 1964, jolloin kommunistisissit alkoivat kapinoida uutta Isosta-Britanniasta itsenäistymisen (joulukuussa vuonna 1963) jälkeen valtaan noussutta hallitusta ja perustuslaillista monarkiaa vastaan. Sulttaani Jamshid bin Abdullah Al Said pakeni maasta, jonka jälkeen perustettiin uusi Sansibarin kansantasavalta, joka kolme kuukautta myöhemmin liittyi osaksi Tansaniaa.


title: Sansibarin vallankumous

text: Enemmistö Sansibarin asukkaista oli mustia afrikkalaisia. Uusi vaihe Sansibarin historiassa alkoi vuonna 1698, kun saaret siirtyivät Omanin sulttaanin alaisuuteen. Tällöin saarelle tulivat arabit, jotka ovat edelleen yksi suurimmista väestöryhmistä.


title: Sansibarin vallankumous

text: Arabivallan aikana Sansibarille tuotiin orjia Itä-Afrikasta. 1870-luvulla Sansibarissa asui noin 200 000–300 000 mustaihoista afrikkalaista orjaa ja sieltä vietiin myös tuhansia orjia eteenpäin. Vuonna 1873 Iso-Britannia vaati Omanin sulttaania luopumaan orjakaupasta, mikä johti orjakaupan vastaisen yhteissopimuksen allekirjoittamiseen sulttaanin ja Iso-Britannian välillä. Vallanperimysriitojen seurauksena Oman ja Sansibar erosivat eri sulttaanikunniksi vuonna 1861.


title: Sansibarin vallankumous

text:
Britit päättivät hallita Sansibaria arabisulttaanien avulla, jonka seurauksena arabit saivat pitää Sansibarilla oman hallinto- ja koulutusjärjestelmän. Arabeja ryhdyttiin suosimaan Sansibarissa ja he saivatkin tärkeimmät virat. Myös talouselämässä arabit olivat hallitsevassa asemassa. Kun mustat afrikkalaissyntyiset orjat oli vapautettu, he muodostivat merkittävän väestöryhmän. Orjat jäivät saarelle pääasiassa torppareina. Afrikkalaisia ja entisten orjien jälkeläisiä syrjittiin työmarkkinoilla ja myös hallinnossa.
Saarille tuli työvoimaa myös Intiasta ja osa maa-alueista joutui intialaisten hallintaan.


title: Sansibarin vallankumous

text: Tammikuun 12. päivä 1964 alkanut vallankumous kesti kolme tuntia. Kumouksen suoritti 300–600 afrikkalaistaustaista sotilasta (propagandaradion mukaan 99 000 miestä) kenraali John Okellon johdolla. Okello oli tuntematon mies, joka oli asunut Pemban saarella, jonne hän oli muutanut Ugandasta tai Keniasta.


title: Sansibarin vallankumous

text: Kapinalliset riisuivat kaikki Sansibarin poliisivoimat aseista ja valtasivat kaikki hallintorakennukset Kivikaupungissa. Sulttaani pidätettiin ja määrättiin tekemään itsemurha, mutta hän onnistui pakenemaan ministereineen ja perheineen Iso-Britanniaan, jossa hän asuu edelleen.


title: Sansibarin vallankumous

text:
Vallankumous johti länsimaissa lähes tuntemattomaan kansanmurhaan, jossa murhattiin raa'asti noin 5 000–12 000 ihmistä Sansibarin etnisistä väestöryhmistä, pääasiassa saaren aasialais- ja arabiväestöä, jotka olivat asuneet saarella vuosisatoja. Tuhansia aasialais-arabialaisia vähemmistökansallisuuksien edustajia pakeni maasta ja heidän omaisuutensa takavarikoitiin valtiolle.
Myös aasialaisten ja arabien omistamat liikeyritykset kansallistettiin.


title: Sansibarin vallankumous

text: Etniset puhdistukset olivat 1960-luvulla Itä-Afrikan valtioiden itsenäistymisen aikana hyvin yleisiä. Keniasta karkotettiin suurin osa intialaisesta ja valkoisesta väestöstä. Ehkä kuuluisin etninen puhdistus tapahtui vuonna 1972, jolloin Ugandan diktaattori Idi Amin karkotti 90 päivässä noin 80 000 aasialaista.


title: Sansibarin vallankumous

text: Italialainen elokuvaohjaaja Gualtiero Jacopetti ja tämän kuvausryhmä filmasi tapahtumia helikopterista ja teki tästä vuonna 1966 dokumenttielokuvan Hyvästi Afrikka ("Africa Addio"), joka kertoo tammikuussa vuonna 1964 Sansibarilla tapahtuneista joukkosurmista.


title: Terassi

text: Terassi on rakennuksen ulkopuolella sijaitseva jatke rakennukselle.


title: Terassi

text: Terassi on yleensä suurempi kuin parveke ja siinä ei ole kattoa tai seiniä, toisin kuin patiossa.


title: Terassi

text: Terassi on yleensä puurakenteinen, eli rakenteet ja terassilaudoitus ovat käsiteltyä kestopuuta. On olemassa myös suoraan betonille laatoitettuja terasseja, joissa erot patioon pienenevät. Terassi rakennetaan yleensä kiinteille perustuksille, joko koko terassin pinta-alan kattavalle betonilaatalle tai pienempiin kuoppiin, joissa betoniantura ja päällä harkkoja joihin terassitolpat kiinnitetään.


title: Terassi

text: Monissa ravintoloissa on kesäisin terassi asiakkaille.


title: Munkhbayar Dorjsuren

text: Munkhbayar Dorjsuren (s. 9. heinäkuuta 1969 Ulan Bator) on saksalainen entinen mongolialainen pistooliampuja ja maailmanmestari.


title: Munkhbayar Dorjsuren

text: Munkhbayar Dorjsuren on menestyksekäs pistooliampuja. Hän on voittanut maailmanmestaruuden 10 m ilmapistoolissa Barcelonassa 1998 ja 25 m urheilupistoolissa Lahdessa 2002. Hän on myös saavuttanut olympiapronssia 25 m urheilupistoolissa Barcelonassa 1992.


title: Munkhbayar Dorjsuren

text: Munkhbayar Dorjsuren on Mongolian ensimmäinen olympiamitalin saavuttanut ampuja. Hän on lisäksi ainoa maailmanmestaruuden voittanut mongolialaisampuja. Saksan kansalaisuuden hän sai vuonna 2002. Saksan väreissä Dorjsuren voitti Pekingissä 2008 olympiapronssia 25 metrin olympiapistoolissa.


title: Alan Weisman

text: Alan Weisman (s. 24. maaliskuuta 1947 Minneapolis, Minnesota, Yhdysvallat) on yhdysvaltalainen journalisti ja kirjailija.


title: Alan Weisman

text: Weismanilla on kandidaatin ja maisterin tutkinto kirjallisuudesta, ja hän opettaa journalismia ja Latinalaisen Amerikan opintoja Arizonan yliopistossa. Lisäksi hän on opettanut Prescottin ja Williamsin collegeissa.


title: Alan Weisman

text: Kuuluisin Alan Weismanin teos on "The World Without Us", joka on valittu muun muassa "Time"-lehden vuoden 2007 tietokirjaksi. Teos on julkaistu suomeksi nimellä "Maailma ilman meitä" elokuussa 2008 Atenan kustantamana (suom. Ulla Lempinen ja Tiina Ohinmaa). Kirjassa Weisman leikittelee ajatuksella, jossa ihminen katoaisi tyystin maapallolta. Kirjassa kuvaillaan ihmisten saavutusten katoamista ja kuinka luonto valtaa takaisin ihmisen muokkaamat alueet.


title: Erica Alfridi

text: Erica Alfridi (s. 22. helmikuuta 1968 Tregnago) on italialainen kävelijä.


title: Erica Alfridi

text: Alfridi sijoittui 10 000 metrin ratakävelyssä viidenneksi Ateenan MM-kilpailuissa 1997 ja oli samana vuonna kävelyn maailmancupissa 10 kilometrin kävelyssä neljäs. Vuonna 1998 hän saavutti Budapestin EM-kilpailuissa hopeaa maannaisensa Annarita Sidotin jälkeen ajalla 42.54. Sevillan MM-kilpailuissa 1999 hän sijoittui 20 kilometrillä kuudenneksi. Seuraavalla kaudella Alfridi oli neljäs Sydneyn olympialaisissa kuten myös Edmontonin MM-kisoissa 2001. Münchenin EM-kilpailuissa 2002 hän sai pronssia ajalla 1.28.33 ja voitti samana vuonna kävelyn maailmancupin.


title: Kristiina Uusitalo

text: Kristiina Uusitalo (s. 25. syyskuuta 1959 Sulkava) on suomalainen taidemaalari, joka asuu ja työskentelee Helsingissä. Uusitalo on opiskellut Suomen Taideakatemian koulussa 1978–82 ja suorittanut Master of Fine Arts -tutkinnon; Tyler School of Art, Temple University, Philadelphia. Uusitalo debytoi vuonna 1977 Mikkelin läänin aluenäyttelyssä ja hän piti ensimmäisen yksityisnäyttelynsä Helsingissä vuonna 1984 Galleria Katariinassa.


title: Kristiina Uusitalo

text: Uusitalo on Taidemaalariliiton varsinainen jäsen. Hänen työtään on ollut nähtävillä muun muassa Pekingin biennaalissa vuosina 2005 ja 2008. Uusitalolle myönnettiin Kuvataiteen valtionpalkinto vuonna 2008.


title: Puoli viisi aamulla

text: Puoli viisi aamulla on suomalaisen Sir Elwoodin hiljaiset värit -yhtyeen neljäs albumi. Se julkaistiin vuonna 1995.


71 katkelmaa erään sattuman kronologiasta ("71 Fragmente einer Chronologie des Zufalls") on vuonna 1994 valmistunut Michael Haneken ohjaama elokuva. Elokuva sijoittuu Wieniin vuoden 1993 loka-joulukuun välille.


title: 71 katkelmaa erään sattuman kronologiasta

text: Elokuvaa on esitetty suomeksi myös nimillä "Amok" ja "Amok – 71 katkelmaa".


title: Puunukke

text: Puunukke on suomalaisen Sir Elwoodin hiljaiset värit -yhtyeen viides albumi. Se julkaistiin vuonna 1997.


title: Puunukke

text: Albumi ylsi Suomen virallisen listan sijalle 4.


title: Varjoja, varkaita ja vanhoja valokuvia

text: Varjoja, varkaita ja vanhoja valokuvia on suomalaisen Sir Elwoodin hiljaiset värit -yhtyeen ensimmäinen kokoelmalevy. Se julkaistiin vuonna 1998.


title: Varjoja, varkaita ja vanhoja valokuvia

text: Kokoelma sisältää yhtyeen tunnetuimmat kappaleet vuosilta 1991-1997 sekä uuden laulun "Kannelmäki –68", joka julkaistiin myös singlenä. Albumi ylsi Suomen virallisen listan sijalle 15.


title: Verónica Forqué

text: Verónica Forqué Vázquez-Vigo (s. 1. joulukuuta 1955) on espanjalainen näyttelijä. Hän on esiintynyt esimerkiksi Pedro Almodóvarin elokuvissa "Mitä olen tehnyt ansaitakseni tämän?!!" (1984) ja "Kika" (1993).


title: Verónica Forqué

text: Forqué on voittanut Goya-palkintoja vuosina 1987, 1988 ja 1994. Hän oli tuomariston jäsenenä San Sebástianin elokuvajuhlilla 2005.


title: Verónica Forqué

text: Forqué kuuluu tunnettuun elokuvasukuun. Hänen isänsä oli ohjaaja José María Forqué.


title: José María Forqué

text: José María Forqué (8. maaliskuuta 1923 Zaragoza – 17. maaliskuuta 1995 Madrid) oli espanjalainen elokuvaohjaaja ja -käsikirjoittaja. Näyttelijä Verónica Forqué on hänen tyttärensä.


title: José María Forqué

text: Forqué palkittiin vuonna 1995 kunnia-Goyalla. Hänen töidensä joukossa on "María Morena" (1951).


title: Scuderia Toro Rosso STR3

text: Scuderia Toro Rosso STR3 on Formula 1 -auto, jota italialainen Toro Rosso -talli käytti kaudella 2008. Auto julkistettiin ennen Espanjan GP:tä, mutta ensimmäisen kerran se oli kisa käytössä mukana Monacon GP:ssä. Kilpakuljettajina toimivat ranskalainen nelinkertainen Champ Car -mestari Sébastien Bourdais ja saksalainen Sebastian Vettel. Autossa oli Bridgestonen renkaat ja Ferrarin V8-moottori. Auto perustui Red Bullin RB4-autoon. Koska auto ei valmistunut ajoissa kauden viiteen ensimmäiseen kilpailuun, Toro Rosso käytti näissä kilpailuissa edelliskauden STR2-runkoa.


title: Scuderia Toro Rosso STR3

text: Autoa käytettiin ensimmäisen kerran sateisessa Monacon GP:ssä, jossa Vettel ajoi pisteille ollen kilpailun viides ja Bourdais kolaroi Red Bullin David Coulthardin kanssa.


title: Paquita Rico

text: Francisca Rico Martínez eli Paquita Rico (13. lokakuuta 1929 Sevilla – 9. heinäkuuta 2017 Sevilla) oli espanjalainen näyttelijä ja laulaja. Hänet muistetaan rooleista muiden muassa elokuvissa "María Morena" (1951) ja "Tierra brutal" (1961).


title: Paquita Rico

text: Rico oli näyttelijä Soledad Mirandan täti.


title: Jamshid bin Abdullah Al Said

text: Jamshid bin Abdullah Al-Said (جمشيد بن عبد الله; s. 16. syyskuuta 1929 Kivikaupunki, Sansibar) oli Sansibarin viimeinen arabisulttaani. Hän hallitsi Sansibaria 1. heinäkuuta 1963 – 1. tammikuuta 1964.


title: Jamshid bin Abdullah Al Said

text: Sansibar itsenäistyi Ison-Britannian alaisuudesta perustuslaillisena sulttaanikuntana 19. joulukuuta 1963. Itsenäisessä Sansibarin valtiossa tapahtui tammikuussa 1964 vallankumous, jossa sulttaani syrjäytettiin. Vallankumousjohtaja John Okello yritti pakottaa sulttaanin tekemään itsemurhan, mutta tämä onnistui pakenemaan Englantiin ministereineen ja perheineen. Siellä hän matkusteli maattomana ympäri maata hotellista toiseen. Al Said on naimisissa Zuleikha bint Abdullah Al Aufyn kanssa. Sulttaani viettää nykyään hiljaista elämää Portsmouthissa.


title: Paula Brancati

text: Paula Brancati (s. 6. kesäkuuta 1989) on kanadalainen näyttelijä. Hänet tunnetaan varsinkin Cally Stonen roolista kanadalaisessa televisiosarjassa "Dark Oracle". Hän on myös "" -sarjan Jane.


title: Paula Brancati

text: Lisäksi Brancati on esiintynyt muun muassa Alyson ja Amanda Michalkan tähdittämässä Disney Channel -elokuvassa "Cow Belles" (2006).


title: Sancho Gracia

text: Sancho Gracia (27. syyskuuta 1936 Madrid – 8. elokuuta 2012 Madrid) oli espanjalainen näyttelijä. Hän esiintyi lukuisissa elokuvissa, muun muassa vuoden 2002 draamaelokuvassa "Isä Amaron rikos".


title: Sancho Gracia

text: Gracia oli vuonna 2003 ehdolla Goya-palkinnon saajaksi.


title: Timo Karppinen

text: Timo Karppinen (s. 26. joulukuuta 1967) on entinen suomalainen huippusuunnistaja, moninkertainen arvokisamitalisti. Seuratasolla hän edusti Lahden Työväen Hiihtäjiä, Oulun Tarmoa ja SK Pohjantähteä.


title: Timo Karppinen

text: Karppinen saavutti pikamatkan hopeaa vuoden 1993 MM-kilpailuissa West Pointissa. Hän hävisi kilpailun voittaneelle Petter Thoresenille 26 sekuntia. Karppinen suunnisti lisäksi ankkuriosuuden pronssia saaneessa Suomen viestijoukkueessa ja oli normaalimatkalla seitsemäs. Vuoden 1995 MM-kilpailuissa Detmoldissa hän suunnisti kolmannen osuuden Suomen saavuttaessa Sveitsin jälkeen hopeaa viestissä. Normaalimatkalla Karppinen oli neljäs vain sekunnin pronssimitalisti Carsten Jørgensenille hävinneenä, pikamatkalla hän sijoittui 21:nneksi.


title: Timo Karppinen

text: Grimstadin MM-kilpailuissa 1997 Karppinen saavutti Janne Salmen jälkeen hopeaa pikamatkalla ja juoksi avausosuuden Suomen viestijoukkueessa, joka sijoittui Tanskan jälkeen toiseksi. Normaalimatkalla hän oli kymmenes. Invernessin MM-kisoissa 1999 Karppinen oli pikamatkalla seitsemästoista ja normaalimatkalla kahdeskymmenes. Vuonna 2000 Karppinen sijoittui Truskavetsin EM-kilpailuissa normaalimatkalla 13:nneksi, pikamatkalla 48:nneksi ja viestijoukkueen mukana yhdenneksitoista.


title: Margarida Xirgu

text: Margarida Xirgu (18. kesäkuuta 1888 – 25. huhtikuuta 1969) oli katalonialaissyntyinen näyttelijä. Hän joutui Francisco Francon aikana karkotetuksi maasta, mutta jatkoi uraansa Latinalaisessa Amerikassa.


title: Margarida Xirgu

text: Xirgu kuului Federico García Lorcan lähipiiriin. Hän kuoli Uruguayn pääkaupungissa Montevideossa 80-vuotiaana. Hän oli maan kansalainen.


title: Margarida Xirgu

text: Xirgua on kuvattu Osvaldo Golijovin oopperassa "Ainadamar".


title: David Henry Hwang

text: David Henry Hwang (s. 11. elokuuta 1957) on yhdysvaltalainen näytelmäkirjailija. Hänen töidensä joukossa on "M. Butterfly" (1988), josta tehtiin samanniminen elokuva ("M. Butterfly", 1993).


title: David Henry Hwang

text: Los Angelesissa syntynyt Hwang on amerikanaasialainen. Hän on työskennellyt myös libretistinä; hän on tehnyt yhteistyötä Philip Glassin ja Osvaldo Golijovin kanssa.


title: Newry

text: Newry () on kaupunki Pohjois-Irlannissa Yhdistyneessä kuningaskunnassa lähellä Irlannin rajaa. Kaupungin pinta-ala on 16 km² ja väkiluku noin 30 000 asukasta.


title: Newry

text: Kaupungilla on ollut city-status maaliskuusta 2002 lähtien, jolloin kuningatar myönsi statuksen sille samaan aikaan kuin Lisburnille.


title: Newry

text: Pyhän Patrickin kerrotaan perustaneen Newryyn luostarin ja istuttaneen marjakuusen. Luostari ja puu paloivat vuonna 1162. Vuoden 1689 tulipalosta säilyi vain kuusi taloa. Pian sen jälkeen kaupunki alkoi kuitenkin kukoistaa sataman ja kanavan takia.


title: Newry

text: Vuoden 2011 väestönlaskennassa Newry & Mourne muodosti yhteisen tilastointialueen. Alueen väestö on nuorta, mediaani-ikä oli 34 vuotta ja yli 65-vuotiaiden osuus oli Pohjois-Irlannin pienimpiä, vain 12 %.


title: Newry

text: Edellisessä laskennassa vuonna 2001


title: Lucretia Mott

text: Lucretia Coffin Mott (3. tammikuuta 1793, Nantucket, Massachusetts – 11. lokakuuta 1880, Abington, Pennsylvania) oli yhdysvaltalainen kansalaisoikeustaistelija. Hän ajoi muun muassa orjuuden lopettamista ja naisten oikeuksien parantamista.


title: Lucretia Mott

text: Mott syntyi kveekariperheeseen Massachusettsin Nantucketin saarella. Ollessaan 13-vuotias hänet lähetettiin "Nine Partners Quaker School" -kouluun New Yorkin Dutchess Countyyn, ja myöhemmin hänestä tuli koulun opettaja. Mott kiinnostui naisten oikeuksista huomatessaan, että koulun miespuoliset opettajat saivat kaksi kertaa enemmän palkkaa kuin naisopettajat. Yhdessä suffragetti Elizabeth Cady Stantonin kanssa Mott järjesti Seneca Fallsin naisten konferenssin vuonna 1848. Se oli ensimmäinen Yhdysvalloissa järjestetty naisten oikeuksia käsittelevä konferenssi, ja Seneca Fallsia kutsutaankin usein feminismin syntypaikaksi. Naisten liikkeen lisäksi Mott toimi useissa orjuutta vastustavissa yhdistyksissä. Hän oli naimisissa opettaja James Mottin kanssa, ja he saivat kuusi lasta. Lucretia Mott kuoli keuhkokuumeseen vuonna 1880.


title: María Irene Fornés

text: María Irene Fornés (14. toukokuuta 1930 – 30. lokakuuta 2018) oli kuubalaissyntyinen näytelmäkirjailija. Hän saapui Yhdysvaltoihin vuonna 1945 ja sai sen kansalaisuuden 1951.


title: María Irene Fornés

text: Fornésin töiden joukossa ovat "Promenade" (1965) ja "Sarita" (1984). Hän on voittanut useita Obie-palkintoja.


title: Jarno Laasala

text: Jarno Laasala (s. 19. syyskuuta 1979 Seinäjoki) on suomalainen kuvaaja ja ohjaaja sekä Duudsonit-stunttiryhmän jäsen ja sen luoja. Laasala on kuvannut ja ohjannut Duudsonit-televisio-ohjelmat. Laasala toimi perustamansa Rabbit Films -tuotantoyhtiön toimitusjohtajana syyskuuhun 2014 saakka, jonka jälkeen hänen tilalleen tuli Olli Suominen. Laasala on nyt Rabbit Filmsin hallituksen puheenjohtaja.


title: Jarno Laasala

text: Laasala oli vastaanottamassa palkintoa tammikuussa 2011, kun Duudsonit palkittiin Kultaisella Venlalla parhaasta kotimaisesta tv-ohjelmasta. Vuonna 2018 Laasala palkittiin Tubeconissa vuoden parhaasta vlogista.


title: Jarno Laasala

text: Laasalalla on kolme lasta. Keväällä 2017 hänellä todettiin lääkärintarkastuksessa melanooma. Hänet leikattiin kesäkuun alussa, eikä syöpä ehtinyt levitä.


title: BMW autourheilussa

text: Tämä artikkeli käsittelee saksalaista autovalmistajaa BMW:tä autourheilussa.


title: BMW autourheilussa

text: * = Myöhempi kehitysversio M13 nimettiin Megatron M13 -nimiseksi.


title: BMW autourheilussa

text: BMW toimitti moottoreitaan AFM-nimiselle tallille kahden vuoden ajan vuosina 1952–1953. Talli kykeni osallistumaan vain neljään kilpailuun ilman mainittavaa menestystä. Parhaimmaksi sijoitukseksi jäi Saksan GP:stä 1952 saavutettu yhdeksäs sija. Pisteitä ei saavutettu.


title: BMW autourheilussa

text: Vuonna 1954 BMW myi moottorinsa Klenk-nimiselle tallille, jonka perusti Hans Klenk. Hän osallistui itse tallinsa autolla vuoden 1954 Saksan GP:hen tuloksenaan keskeytys. Talli osallistui ainoastaan yhteen kilpailuun, ennen kuin se sulki ovensa.


title: BMW autourheilussa

text: Lola osallistui BMW:n moottoreilla varustettuna kahteen Saksan GP:hen vuosina 1967 ja 1968. Molemmissa kilpailuissa Lolan edustajana ajoi ainoastaan saksalainen Hubert Hahne. Hän keskeytti vuonna 1967 ja ajoi maaliin kymmenentenä vuonna 1968. Taru loppui BMW:n vietyä tukensa Lolalta.


title: BMW autourheilussa

text: Brabham siirtyi käyttämään BMW:n turbomoottoreita kaudella 1982. Yhteistyötä kesti kuusi vuotta. Sinä aikana autoilla saavutettiin voittoja, paalupaikkoja, kilpailun nopeimpia kierroksia ja yksi henkilökohtainen mestaruus, kun Nelson Piquet kiidätti Brabhaminsa mestaruuteen kaudella 1983.


title: BMW autourheilussa

text: Ensimmäinen kausi poiki viidennen sijan valmistajien MM-sarjassa 41 pisteellä. Seuraavalla kaudella esitykset paranivat ja Brabham harppasi kaksi sijaa valmistajien MM-sarjassa ja keräten 72 pistettä. Nelson Piquet ajoi samana vuonna kuljettajien mestariksi. Seuraavina kausina kurssi kääntyi kuitenkin laskuun, kun Brabham putosi ensin neljänneksi kaudella 1984 ja sen jälkeen viidenneksi kaudella 1985. Todellinen pohjalla käynti tapahtui kaudella 1986 - Brabham putosi yhdeksänneksi valmistajien mestaruussarjassa. Seuraavalla ja samalla viimeisellä kaudella BMW:n asiakkaana Brabham onnistui nousemaan yhden sijan valmistajien MM-sarjassa. Kauden päätteeksi BMW vetäytyi F1-sarjasta.


title: BMW autourheilussa

text: Vuosina 1983-1984 BMW toimitti moottoreitaan myös ATS-nimiselle tallille. BMW:n turbomoottoreilla varustetut autot eivät olleet tehokkaita ja niillä saavutettiin vain kahdeksan MM-pistettä. Lisäksi tallilla oli rahoitusvaikeuksia, mitkä johtivat siihen, että talli ajatti kahden auton asemasta yleensä yhtä autoa kilpailussa. Maineikkain kuljettaja tallissa oli itävaltalainen Gerhard Berger. BMW:n ja ATS:n yhteistyö päättyi vuonna 1984 ATS:n sulkiessa ovensa.


title: BMW autourheilussa

text: BMW toimitti moottoreita Arrows-tallille Formula 1 -sarjaan kolmen vuoden ajan vuosina 1984–1986. Ensimmäisenä vuotena saavutettiin vain kuusi pistettä ja sijoitus valmistajien MM-sarjassa oli yhdeksäs. Toisella kaudella BMW:n moottorilla varustetulla Arrowsilla saavutettiin 14 pistettä ja valmistajien MM-sarjan kahdeksas sija. Muun muassa Thierry Boutsenin ajama toinen sija San Marinon GP:ssä motivoi Arrowsia yrittämään parempaa. Seuraava kausi oli kuitenkin pahempi kuin katastrofaalinen. Arrows saavutti vain yhden pisteen Itävallan GP:stä lukuisten keskeytyksien myötä. Talli oli kauden lopuksi yhdellä pisteellä kymmenentenä. Kauden lopuksi BMW lähti tallista vaatimattomien sijoituksien vuoksi.


title: BMW autourheilussa

text:
BMW toimitti moottorit aloittelevalle Benettonille. Esikoiskaudella Pirellin renkailla varustettu B186 toi tallille kaksi paalupaikkaa, kolmannen sijan ja voiton. Voittoon ylsi itävaltalainen Gerhard Berger Meksikon GP:ssä.
Valmistajien MM-sarjassa Benetton-BMW sijoittui kuudenneksi. Yhteistyö päättyi Benettonin vaihdettua Ford Cosworthin moottoreihin.


title: BMW autourheilussa

text: Vuosina 2000–2005 BMW toimitti moottoreita F1-talli Williamsille. Tavoitteeksi asetettiin maailmanmestaruuden voittaminen. Tallissa ajoi lupaavia nuoria kuljettajia, kuten saksalainen Ralf Schumacher ja kolumbialainen Juan Pablo Montoya. Talli saavutti BMW:n moottoreilla 10 voittoa, paalupaikkoja ja kilpailun nopeimpia kierroksia, mutta ei yhtään mestaruutta. Williamsin tekninen johtaja Sam Michael ilmoitti, että moottorit olivat tehottomia ja ne aiheuttivat joka kilpailuun huonon startin. BMW puolelta syyttävä sormi kääntyi kohti Williamsin rakentamaa runkoa. Tallin pääomistaja Sir Frank Williams ei suostunut BMW tarjouksista huolimatta myymään tallistaan osaa BMW:lle, mikä viilensi välejä entisestään.


title: BMW autourheilussa

text: Lopulta kuitenkin BMW vei tukensa Williamsilta Sauberille, vaikka BMW:llä olisi ollut sopimus asiakasmoottoreista Williamsin kanssa vuoteen 2009. Williams joutui turvautumaan seuraavaksi kaudeksi Cosworthin moottoreihin.


title: BMW autourheilussa

text: BMW osti vuonna 2005 haltuunsa sveitsiläisen Formula 1 -talli Sauberin. BMW nimesi tallin uudelleen BMW Sauberiksi ja se aloitti Formula 1 -sarjassa kaudella 2006. Tallin päävastuunkantajaksi BMW nimitti aiemmin BMW:n moottoriurheiluvastaavana toimineen saksalainen Mario Theissenin Alkuperäisinä kuljettajina toimivat saksalainen Nick Heidfeld ja vuoden 1997 maailmanmestari Jacques Villeneuve. Villeneuven sai potkut huonojen ajotaitojen vuoksi jo kauden 2006 puolivälissä. Nykyisinä kuljettajina toimivat edelleen Heidfeld ja puolalainen Robert Kubica. Talli saavutti esikoiskaudellaan kaksi palkintosijaa. Vuonna 2007 talli saavutti ensimmäisen toisen sijan ja kolmannen sijan. Lisäksi talli oli valmistajien MM-sarjassa McLarenin hylkäyksen myötä toinen.


title: BMW autourheilussa

text: Kaudella 2008 talli saavutti myös ensimmäisen paalupaikkansa ja nopeimman kierroksen. Kubica saavutti tallin ensimmäisen voiton Kanadan GP:ssä ja Heidfeldin sijoittuessa toiseksi myös kaksoisvoiton. Lopputuloksissa talli sijoittui kolmanneksi.


title: BMW autourheilussa

text: Kaudella 2009 tallin suorituskyky heikkeni eivätkä sen kuljettajat Kubica ja Heidfeld kyenneet ajamaan palkintokorokkeelle kuin muutaman kerran kauden aikana keräten kauden aikana tallille yhteensä 36 pistettä. Maailmanlaajuisen talouskriisin seurauksena talli lopetti toimintansa kauden jälkeen ja möi osuutensa Peter Sauberille, joka säilytti tallin nimen ennallaan sarjan rahanjakojärjestelmän vuoksi vielä kaudella 2010, vaikka talli siirtyi käyttämään Ferrarin moottoria.


title: BMW autourheilussa

text:
Rallissa BMW ei ole koskaan toiminut varsinaisena tehdastiiminä, mutta monet yksityiset tiimit ovat ajattaneet BMW-merkkiä tehtaan vaihtelevalla tuella.
Timo Mäkinen ja ruotsalainen Åke Andersson ajoivat vuoden 1969 Monte Carlo rallin BMW AG Münchenin ilmoittamilla BMW 2002 autoilla.
Saksalainen Achim Warbold ajoi kaudet 1971 ja 1972 BMW Alpinan ilmoittamilla BMW 2002 Ti ja BMW 2800 CS autoilla.
Ranskalainen Patrick Bernardini kilpaili 1987 Ranskan kansallisessa rallisarjassa englantilaisen Prodriven rakentamalla A-ryhmän BMW E30 M3:lla savukemerkki Rothmansin toimiessa pääsponsorina. Myös Ari Vatanen ajoi kertaluontoisesti vuoden 1988 Suurajoissa Prodriven BMW M3:lla.
Toukokuussa 1972 BMW esitteli kilpailukäyttöön tarkoitetun kevennetyn (Leicht) version E9 korityypin 3.0 CS autostaan. Autoa rakennettiin vain 1 265 yksilöä. 1973 Antoine Hezemans voitti BMW 3.0 CSL -mallilla ETCC-mestaruuden ja ajoi yhdessä Dieter Questerin kanssa luokkavoiton LeMansin 24 tunnin kilpailussa samana vuonna. 1973 Nürburgringillä ajetussa Saksan DTC Grand Prix -kilpailussa BMW 3.0 CSL saavutti kaksoisvoiton. Voittoon ajoi pari Chris Amon ja Hans-Joachim Stuck Hezemansin ja Questerin sijoittuessa kakkosiksi. ETCC-sarjassa BMW 3.0 CSL:lla voitettiin sarjan mestaruus viisi kertaa peräjälkeen vuosina 1975–1979.
1975 BMW 3.0 CSL saavutti useita voittoja Yhdysvaltain IMSA GT -sarjassa kuljettajinaan Sam Posey, Brian Redman ja Ronnie Peterson.
Urheiluautojen ryhmä 5:a varten BMW 3.0 CSL:n moottori kasvatettiin 3.5-litraiseksi. BMW voitti 3.5 CSL:lla kolme osakilpailua vuoden 1976 sarjassa.
Vuosina 1979 ja 1980 BMW ajatti keskimoottorisia M1 urheiluautoja BMW M1 Procar Championship nimellä tunnetussa sarjassa. Sarjan mestaruudet kuittasivat nimiinsä Niki Lauda (1979) ja Nelson Piquet (1980).
DTM-sarjassa BMW voitti vuosina 1984–1996 kolme mestaruutta. Ensimmäisen voitti Volker Strycek BMW 635 CSi:lla vuonna 1984, toisen Eric van de Poele BMW E30 M3:lla vuonna 1987 ja kolmannen Roberto Ravaglia myöskin BMW M3:lla vuonna 1989. Vuosina 1997–1999 ei ajettu ja vuodeksi 2000 DTM:n säännöt uudistuivat rajusti mutta BMW ei lähtenyt sarjaan mukaan ennen kuin vasta kaudelle 2012. Sen sijaan BMW keskittyi enemmän vakioautopohjaiseen ETCC-sarjaan.
GT-autojen puolella BMW:n tukemana ns. tehdastallina toimi belgialainen Team MarcVDS, jonka kuljettajista yksi oli suomalainen Markus Palttala.


title: Paula Vogel

text: Paula Vogel (s. 16. marraskuuta 1951) on yhdysvaltalainen näytelmäkirjailija. Hänet tunnetaan varsinkin teoksesta "How I Learned to Drive" (1997), joka voitti vuonna 1998 Pulitzer-palkinnon.


title: Paula Vogel

text: Vogel opiskeli Bryn Mawr -yliopistossa, Cornellin yliopistossa ja Amerikan katolisessa yliopistossa. Hän on itse toiminut myöhemmin Brownin yliopiston professorina.


title: Paula Vogel

text: Vogelin elämänkumppani on professori Anne Fausto-Sterling.


title: Brantford

text: Brantford on Grand River -joen varrella Kanadan Ontariossa sijaitseva kaupunki, jonka väkiluku on noin 97 000 (2016). Brantfordia kutsutaan joskus puhelinkaupungiksi sen entisen asukkaan Alexander Graham Bellin mukaan. Kaupungissa syntyi myös jääkiekkoilun suuri legenda Wayne Gretzky.


title: Brantford

text: Alun perin Brantfordin seudulla asui attiwendaronkkeja, mutta irokeesit syrjäyttivät heidät 1600-luvulla.


title: Brantford

text: Vuonna 1784 Amerikan vallankumouksen jälkeen New Yorkista muutti monia irokeesejä Kanadaan intiaanikapteeni Joseph Brantin johdolla. Britit palkitsivat intiaanien lojaalisuuden kruunua kohtaan luovuttamalla heille suuren maa-alueen Grand River -joen ympäristöstä. Intiaanit perustivat kylän kahlaamolle nykyisen Brantfordin etelälaidalle. Kaupungin nimi juontuukin sanasta Brant’s ford (). Vuonna 1847 seudulle muutti eurooppalaisia uudisasukkaita, ja sinne perustettiin Brantfordin kylä. Kylä alkoi kasvaa ja se sai kaupunginoikeudet 1877.


title: M. Pokora

text: M. Pokora (oikealta nimeltään Matthieu Tota, s. 26. syyskuuta 1985 Strasbourg, Ranska) on ranskalainen artisti. Pokora oli mukana r&b-ryhmässä nimeltä "Mic Unity", sekä Ranskan Popstarsin kolmannen kauden v. 2003 voittaneessa Linkup-ryhmässä, mutta siirtyi soolouralle vuonna 2004 aloittaen nimellä Matt Pokora. Pokora joutui kuitenkin vaihtamaan taiteilijanimensä saatuaan syytteen samankaltaisesta nimestä Matt Houstonilta.


title: M. Pokora

text: Pokora julkaisi kolmannen ja samalla ensimmäisen kansainvälisen albuminsa "MP3" 14. toukokuuta 2008.


title: M. Pokora

text: Pokora on tehnyt duettoja muun muassa Timbalandin, Dangerousin ja Ricky Martinin kanssa. Hän on myös esiintynyt monien naislaulajien, kuten Jennifer Lopezin ja Ciaran kanssa.


title: HSG Nordhorn

text:
HSG Nordhorn on saksalainen käsipalloseura, jonka kotikaupunkina on Nordhorn. Seura pelaa tällä hetkellä Saksan Bundesliigassa, joka on maan korkein sarjataso. Seura pelaa kotiottelunsa Euregium-areenalla. Joukkueen värit ovat punainen ja valkoinen, ja sitä valmentaa Ola Lindgren.
Vuonna 2008 joukkue voitti EHF-cupin lyömällä finaalissa Tanskan F.C. København Håndboldin.


title: Jin Yong

text: Louis Cha (), kirjailijanimeltään Jin Yong (; 10. maaliskuuta 1924 Hangzhou, Kiina – 30. lokakuuta 2018) oli kiinalainen kirjailija ja journalisti.


title: Jin Yong

text: Jin Yong oli Kiinan tunnetuimpia nykykirjailijoita. Hänen wuxia-kirjallisuutensa on menestynyt kansainvälisesti, ja teoksia on käännetty useille vieraille kielille. Hänen tuotantoonsa kuuluu neljätoista vaihtelevan pituista romaania ja yksi novelli. Useat teoksista julkaistiin ensi kertaa kiinalaisissa lehdissä.


title: Jin Yong

text: Cha (alkuperäiseltä nimeltään Zha Liangyong) syntyi vuonna 1924 Hangzhoussa itäisessä Kiinassa seitsenlapsiseen perheeseen. Hän lähti lehtimieheksi Shanghaihin vuonna 1947 ja muutti Hongkongiin vuonna 1948. Seuraavana vuonna kommunistit teloittivat hänen isänsä ja takavarikoivat perheen tilukset.


title: Jin Yong

text: Cha perusti Hongkongissa "Ming Pao Daily News" -sanomalehden vuonna 1959 ja oli sen päätoimittajana aina vuoteen 1993.


title: Jin Yong

text: Cha alkoi kirjoittaa wuxiatarinoita lehtijuttujensa ohessa vuonna 1955 saadakseen sisältöä lehteensä. Tarinoista tuli heti suosittuja. Kirjailijanimellä Jin Yong julkaistuissa tarinoissa on paljon toimintaa, tarkkaa taistelulajien kuvausta, taolaisuutta ja elävää ajankuvaa. Jinin romaaneissa kiertävät taistelulajien mestarit taistelevat pahoja lääninherroja vastaan Song-dynastian aikaisessa Kiinassa. Myös tarinoiden naishahmot ovat moniulotteisia ja osallistuvat toimintaan. Jin Yongin kirjat olivat eskapistista viihdettä sadoille miljoonille lukijoille, mutta niitä on luettu myös allegoriana kommunistisen Kiinan tyranniasta. Cha itse myönsi yhteyden vasta vanhoilla päivillään.


title: Jin Yong

text: Jin Yongin kirjat nostettiin Deng Xiaopingin kaudella pakolliseksi luettavaksi Kiinan peruskouluissa. Kirjoista on tehty Kiinassa useita televisio-ohjelmia, elokuvia ja videopelejä.


title: Jin Yong

text: Chasta tehtiin Brittiläisen imperiumin ritarikunnan upseeri vuonna 1981. Lisäksi hänet nimettiin Ranskan Kunnialegioonaan 1992 ja 2004 hänestä tehtiin Ordre des Arts et des Lettres’n komentaja.


title: Jin Yong

text: Cha menetti vuonna 1976 vanhimman poikansa, joka teki itsemurhan Yhdysvalloissa.


title: Kalevi Marjamaa

text: Martti Kalevi Marjamaa (s. 29. tammikuuta 1953 Nivala) on entinen suomalainen nyrkkeilijä. Hän otteli huippuvuosinaan 63,5:n, 67:n ja 71 kilon sarjoissa.


title: Kalevi Marjamaa

text: Marjamaa oli parhaimmillaan 1970-luvun puolivälissä. Hän voitti 67 kilon sarjassa Euroopan mestaruuden Katowicessa 1975. Loppuottelussa hän voitti Romanian Victor Zilbermanin tuomariäänin 5–0. Kaksi vuotta myöhemmin Hallen EM-kilpailuissa hän sai 71-kiloisissa pronssia hävittyään välierässä Länsi-Saksan Markus Intlekoferille pistein 4–1. Olympialaisiin hän osallistui Montréalissa 1976 ja Moskovassa 1980 mutta ei menestynyt, ja sama kohtalo koitti Havannan MM-kilpailuissa 1974. Pohjoismaiden mestaruuden hän voitti vuosina 1972, 1974, 1976 ja 1980. Suomen mestaruuden hän voitti seitsemän kertaa.


title: Kalevi Marjamaa

text: Marjamaa edusti Nivalan Urheilijoita, Lohjan Voimailijoita ja Tapanilan Erää. Hän joutui usein kilpailemaan arvokisapaikasta Kalevi Kosusen kanssa, ja näiden kahden nyrkkeilijän keskinäistä taistoa kuumensi vielä se, että Marjamaa edusti Nyrkkeilyliiton ja Kosunen Työväen Urheiluliiton seuraa.


title: Kalevi Marjamaa

text: Kalevi Marjamaan isoveli Tapio Marjamaa oli myös maaottelunyrkkeilijä ja toimi myöhemmin Suomen edustusjoukkueen urheiluhierojana muun muassa olympialaisissa sekä nyrkkeilyn ja yleisurheilun arvokisoissa.


title: Muiston pysyvyys

text: Muiston pysyvyys (, suom. myös "Pehmeät kellot" ja "Ajan kuluminen"), on espanjalaisen taidemaalari Salvador Dalín tunnettu maalaus. Kooltaan 24×33 senttimetriä oleva surrealistinen öljyvärimaalaus on tehty vuonna 1931.


title: Muiston pysyvyys

text: Maalauksessa pääosassa on kolme taskukelloa, jotka näyttävät sulavan. Etualalla on kiinteä kello, joka kuhisee muurahaisia, jotka Dalín tuotannossa symboloivat lahoamista. Maalauksessa kaikki ihmisen luoma on katoavaista, ainoaa pysyvää on taustalla kohoavat rantakalliot, missä muiston todellinen pysyvyys on. Kellot näyttävät eri aikaa, sillä Dalín unimaailmassa lakkaamatta etenevällä ajalla ei ole merkitystä. Cap Creusin kallioiden ikuisuuden rinnalla ajan tekninen mittaaminen on loppujen lopuksi joutavaa ja merkityksetöntä. Samat Cap Creusin kalliot esiintyvät toistuvasti Dalín maalauksissa.


title: Muiston pysyvyys

text: "Muiston pysyvyys" asetettiin näytteille vuoden 1932 alussa Julien Levyn galleriassa New Yorkissa, ja se oli alkusysäys Salvador Dalín menestykselle Yhdysvalloissa. Maalaus on ollut vuodesta 1934 asti ollut New Yorkin Museum of Modern Artin kokoelmassa.


title: William Simons

text: William Simons (oik. Simmons, s. 17. marraskuuta 1940 Mumbles, Etelä-Wales, Yhdistynyt kuningaskunta) on englantilainen näyttelijä, joka tunnetaan kenties parhaiten BBC:n draamasarjasta "Sydämen asialla". Siinä hän on näytellyt Alf Ventress -nimistä poliisia.


title: Afrikan kehityspankki

text: Afrikan kehityspankki (AfDB, ) on vuonna 1964 perustettu Yhdistyneiden kansakuntien alainen kehityspankki, jonka tarkoitus on edistää Afrikan taloudellista ja sosiaalista kehitystä. Pankin pääjohtajana on 1. syyskuuta 2015 alkaen toiminut nigerialainen ekonomi, entinen Nigerian maatalousministeri Akinwumi Adesina.


title: Afrikan kehityspankki

text: AfDB:n lisäksi kehityspankkiryhmään kuuluvat myös Afrikan Development Fund (ADF) ja Nigeria Trust Fund (NTF). Kehityspankilla on 77 jäsentä, joista 53 on Afrikan maita ja loput sijaitsevat Amerikoissa, Euroopassa ja Aasiassa. Myös Suomi on jäsen.


title: Afrikan kehityspankki

text: ADB-ryhmä on rahoittanut 2 885 operaatiota, kokonaisuudessaan 47,5 miljardin dollarin arvosta. Se on myös tukenut naisten roolia yhteiskunnassa, opetus- ja rakennereformeja ja tarjonnut apua esimerkiksi velkahelpotusten yhteydessä. Sen päämaja sijaitsee Abidjanin kaupungissa Norsunluurannikolla, mutta maan sisäisten levottomuuksien vuoksi väliaikainen päämaja on perustettu Tunisian pääkaupunkiin Tunisiin.


title: The Secrets of the Black Arts

text: The Secrets of the Black Arts on ruotsalaisen black metal -yhtye Dark Funeralin vuonna 1996 julkaistu debyyttialbumi.


title: Beat Breu

text: Beat Breu (s. 23. lokakuuta 1957) on sveitsiläinen maantiepyöräilijä. Hän voitti Züri-Metzgeten 1981 sekä Sveitsin ympäriajon 1981 ja 1989. Hän saavutti myös etappivoittoja Ranskan ja Italian ympäriajoissa.


title: Beat Breu

text: Breu voitti cyclocrossissa pronssia maailmanmestaruuskilpailuissa 1988. Hän oli lajin Svetsin-mestari vuosina 1988 ja 1994.


title: Coldplayn diskografia

text: Tämä on englantilaisen rock-yhtyeen Coldplayn diskografia. Ellei toisin mainittu, kaikki julkaisut on julkaistu Parlophone-levy-yhtiöstä Britanniassa, Capitol-levy-yhtiöstä Yhdysvalloissa ja Australiassa levy-yhtiöstä Capitol/EMI.


title: Hale Irwin

text: Hale S. Irwin (s. 3. kesäkuuta 1945 Joplin, Missouri) on yhdysvaltalainen golfaaja, joka voitti Yhdysvaltain avoimen golfturnauksen vuosina 1974, 1979 ja 1990.


title: Hale Irwin

text: Irwin pelasi Ryder Cup -joukkueissa 1975, 1977, 1979, 1981 ja 1991. Hän valmistui Coloradon yliopistosta, jossa hän pelasi myös amerikkalaista jalkapalloa.


title: Hale Irwin

text: Irwin kelpuutettiin vuonna 1992 World Golf Hall of Fameen. "Golf Digest" valitsi hänet vuonna 2000 kaikkien aikojen 19. suurimmaksi golfaajaksi. Hän on amerikkalaisen jalkapallon pelaaja Heath Irwinin setä.


title: Shimano

text: Shimano on japanilainen polkupyöränosien, urheilukalastustarvikkeiden sekä kilpasoututarvikkeiden valmistaja. Yrityksen pääkonttorit sijaitsevat Sakaissa ja Osakassa, Japanissa.


title: Shimano

text: Pääasialliset tuotantopaikat ovat Kiinassa, Malesiassa ja Singaporessa.Kalastusvälineiden tuotantoa Shimano harjoittaa Japanissa, Malesiassa ja Indonesiassa.


title: Shimano

text: (eri malleista olemassa useita eri versioita erilaisia saaliskaloja varten):


title: Heath Irwin

text: Heath Spencer Irwin (s. 27. kesäkuuta 1973) on amerikkalaisen jalkapallon pelaaja. Hän syntyi Boulderissa, Coloradossa, ja aloitti uransa pelaamalla Coloradon yliopistolla.


title: Heath Irwin

text: NFL-urallaan Irwin pelasi New England Patriotsissa, Miami Dolphinsissa ja St. Louis Ramsissa.


title: Heath Irwin

text: Golfaaja ja entinen yliopistojalkapalloilija Hale Irwin on Heath Irwinin setä.


title: Gyula Török

text: Gyula Török (24. tammikuuta 1938 Kispest, Budapest – 12. tammikuuta 2014) oli unkarilainen nyrkkeilijä ja olympiavoittaja.


title: Gyula Török

text: Török voitti alle 51 kilon sarjan olympiakultaa Roomasta 1960 voitettuaan puolivälierissä Miguel Angel Bottan, semifinaalissa Abdelmoneim El-Guindiin ja finaalissa Sergei Sivkon. Tokiossa 1964 hän oli 17:s. EM-kilpailuista Török saavutti hopeaa vuonna 1959.


title: Primo Zamparini

text: Primo Zamparini (s. 9. helmikuuta 1939 Fabriano) on italialainen entinen nyrkkeilijä ja olympiamitalisti.


title: Primo Zamparini

text: Zamparini saavutti Rooman 1960 olympialaisissa hopeaa alle 54 kilon sarjassa. Hän hävisi loppuottelussa neuvostoliittolaiselle Oleg Grigorjeville.


title: Primo Zamparini

text: Zamparini saavutti EM-kilpailuissa pronssia 54-kiloisten sarjassa Belgradissa 1961.


title: Val di Noto

text: Val di Noto on maantieteellinen alue Italiassa, Sisilian kaakkoisosassa. Se on tunnettu barokkityyliin uudelleenrakennetuista kaupungeista vuoden 1693 tuhoisan maanjäristyksen jälkeen. Alueella käytetty tyyli tunnetaan sisilialaisena barokkina.


title: Val di Noto

text: Val di Noto on Unescon maailmanperintöluettelon kohde, johon on otettu seuraavat kahdeksan paikkakuntaa: Caltagirone, Militello in Val di Catania, Catania, Modica, Noto, Palazzolo Acreide, Ragusa ja Scicli.


title: Val di Noto

text: Val di Noton kaupungit ovat kaikki kehittyneet viimeistään keskiajan aikana linnan tai luostarin ympärille. Vuonna 1693 maanjäristys aiheutti suuret tuhot ja noin 93 000 ihmistä menetti henkensä.


title: Val di Noto

text: Kaupungeissa suoritettiin laajoja rakennustöitä 1700-luvun aikana. Osa kaupungeista rakennettiin kokonaan uudelleen joko vanhalle tai uudelle paikalle, osa kaupungeista hylättiin osittain ja osassa yhdistettiin vanhoja ja uusia rakennuksia. Töitä tehtiin etenkin kirkkojen, suurten julkisten rakennusten ja palatsien kohdalla.


title: Val di Noto

text: Vuonna 1990 uusi maanjäristys aiheutti pieniä tuhoja etenkin Ragusassa.


title: Val di Noto

text: Val di Noton alueen kaupunkikeskukset ovat erityisen yhtenäisiä ja laadukkaita. Niissä on suuri määrä barokinaikaisia rakennuksia ja rakennelmia, jotka kaikki on rakennettu vuoden 1693 maanjäristyksen jälkeen. Uudelleenrakentaminen oli suuri taiteellinen mahdollisuus.


title: Val di Noto

text: Kaakkois-Sisilian uudessa kaupunkisuunnittelussa otettiin ensimmäisenä huomioon seismiset tuhot. Alueella tekivät töitä mm. kuuluisat arkkitehdit Rosario Gagliardi ja Giovan Battista Vaccarini sekä monet taiteilijat ja tuhannet käsityöläiset.


title: Val di Noto

text: Caltagirone on itäisin alueen kaupungeista. Se on tunnettu kaupunkisuunnittelustaan ja julkisivuarkkitehtuuristaan. Militello in Val di Cataniassa on säilynyt arkkitehtuuria 1300-luvulta lähtien ja kaupungin asemakaava toteutettiin uskollisesti maanjäristystä edeltäneen ajan mukaan. Catanian kaupunki rakennettiin geometristä asemakaavaa mukailleen vanhan kaupungin raunioille.


title: Val di Noto

text: Modican kaupunki muodostuu kahdesta keskuksesta, joista vanhempi on kukkulalla ja uudempi maanjäristyksen jälkeen entisöity keskusta alempana rinteessä. Noto rakennettiin kokonaan uudelleen toiseen paikkaan lähelle vanhaa kaupunkia. Palazzolo Acreide ja Ragula koostuvat Modican tavoin kahdesta keskuksesta.


title: Juha Peltola

text: Juha Peltola (s. 12. tammikuuta 1975) on entinen suomalainen huippusuunnistaja, moninkertainen arvokisamitalisti. Seuratasolla hän edusti MS Parmaa.


title: Juha Peltola

text: Peltola suunnisti toisen osuuden Suomen viestijoukkueessa, joka saavutti Tanskan jälkeen hopeaa Grimstadin MM-kilpailuissa 1997. Hän oli samoissa kisoissa lisäksi pikamatkalla kahdeksas. Kaksi vuotta myöhemmin Invernessissä Peltola sai pikamatkan MM-hopeaa Jørgen Rostrupin viedessä voiton. Viestissä Peltola juoksi kolmannen osuuden Suomen joukkueessa, joka saavutti Norjan jälkeen hopeaa.


title: Juha Peltola

text: Tampereen MM-kilpailuissa 2001 Peltola suunnisti kolmannen osuuden Suomen voittaessa ensimmäisen kerran miesten viestin maailmanmestaruuden. Sprinttikilpailussa hän sijoittui neljänneksi hävittyään pronssin vain 0,4 sekunnilla Jörgen Olssonille, pikamatkalla Peltola oli viides. Seuraavana vuonna hän sijoittui Sümegin EM-kilpailuissa sprintissä 22:nneksi ja viestijoukkueen mukana kuudenneksi. Rapperswil-Jonan MM-kisoissa 2003 Peltola oli keskimatkalla kolmastoista.


title: Pyhää kamaa

text: Pyhää kamaa on suomalaisen Sir Elwoodin hiljaiset värit -yhtyeen kuudes studioalbumi. Se julkaistiin vuonna 1999. Albumi sisältää mm. kappaleen "Sua seuraan", joka on yksi yhtyeen suosituimmista lauluista.


title: Pyhää kamaa

text: Albumi nousi Suomen virallisen listan sijalle 2.


title: Chad Hurley

text: Chad Meredith Hurley (s. tammikuu 1977, Reading, Pennsylvania) on yksi YouTuben perustajista Steve Chenin ja Jawed Karimin ohella. Kolmikko työskenteli PayPalissa.


title: Pohjoisesta tuulee taas

text: Pohjoisesta tuulee taas on suomalaisen Sir Elwoodin hiljaiset värit -yhtyeen seitsemäs studioalbumi. Se julkaistiin vuonna 2001. Kappaleessa "Muistojensa roskalaatikot" naissolistina vierailee näyttelijä Saara Pakkasvirta.


title: Pohjoisesta tuulee taas

text: Albumi nousi Suomen virallisen listan sijalle 7.


title: Korppi (albumi)

text: Korppi on vuonna 2003 ilmestynyt Liekki-yhtyeen toinen studioalbumi. Sen julkaisi Spinefarm Recordsin alamerkki Ranka Recordings. Korppi on kaupallisesti Liekin menestynein levy, se oli Suomen virallisella listalla 14 viikon ajan ja nousi korkeimmillaan sijalle 5. Korppia pidetään yleisesti myös yhtyeen parhaana albumina.


title: Korppi (albumi)

text: Singleinä levyltä julkaistiin kappaleet "Pienokainen" ja "Korppi". Niistä erityisesti "Pienokainen" on noussut klassikon asemaan. Nuorgam-verkkomedia on valinnut sen 2000-luvun 18. parhaaksi suomalaiseksi rock- ja pop-kappaleeksi. Vuonna 2009 Sue-lehti puolestaan valitsi Korpin 2000-luvun ensimmäisen vuosikymmenen seitsemänneksi parhaaksi kotimaiseksi albumiksi ja Radio Helsinki parhaaksi.


title: Korppi (albumi)

text: Mustat Levyt julkaisi Korpin uudelleen vinyylilevynä keväällä 2011. Samassa yhteydessä Liekki esitti sen kappaleet kolmessa konsertissa, jotka järjestettiin Helsingissä, Turussa ja Tampereella.


title: Korppi (albumi)

text: Albumin kannen on piirtänyt sarjakuvataiteilija Jenni Rope.


title: Ilta illan jälkeen

text: Ilta illan jälkeen on suomalaisen Sir Elwoodin hiljaiset värit -yhtyeen järjestyksessään kahdeksas albumi ja ensimmäinen live-albumi. Se julkaistiin vuonna 2002. Albumi on kasattu live-äänityksistä, joita oli tehty jo useita vuosia. Miksaus alkoi keväällä ja jatkui Mikko Joenpolven johdolla koko kesän 2002.


title: Ilta illan jälkeen

text: Albumi nousi Suomen virallisen listan sijalle 22.


title: Suzumiya Haruhi no yūutsu

text: Suzumiya Haruhi no yūutsu (, suom. Haruhi Suzumiyan Melankolia”) on Nagaru Tanigawan light novel -sarjaan perustuva vuoden 2006 japanilainen animaatiosarja, joka kertoo lukiolaistyttö "Haruhi Suzumiyasta" ja SOS-kerhosta, jonka tämä perustaa saatuaan idean luokkatoveriltaan "Kyonilta". SOS-kerhon päämääränä on etsiä avaruusolentoja, aikamatkaajia, yliluonnollisten voimien käyttäjiä ja muita erikoisia henkilöitä.


title: Suzumiya Haruhi no yūutsu

text: Light novel -sarjan tapaan myös anime on kuvattu Kyonin näkökulmasta.


title: Suzumiya Haruhi no yūutsu

text: Sarjan alussa Kyon tutustuu luokassa istuvaan, hieman omituiseen Haruhiin, joka haikailee yliluonnollisista tapahtumista ja henkilöistä. Kyon ehdottaa häntä perustamaan kerhon, jonne yliluonnolliset persoonat olisivat tervetulleita. Kerhoon liittyykin kolme omalaatuista henkilöä: "Mikuru Asahina", "Yuki Nagato" ja "Itsuki Koizumi".


title: Suzumiya Haruhi no yūutsu

text: Sarjan kuluessa Kyon saa tietää, että SOS-kerhon jäsenet eivät ole aivan tavallisia ihmisiä, vaan aivan jotain muuta. Yuki paljastuu avaruusolennoksi, Mikuru aikamatkaajaksi ja Koizumi psionikoksi. Eikä siinä vielä kaikki – näiltä kolmelta Kyon kuulee Haruhin olevan ”Jumala”, joka pystyy muokkaamaan tahdonvoimallaan tilaa, paikkaa ja aikaa tiedostamatta asiaa itse.


title: Suzumiya Haruhi no yūutsu

text: Yuki Nagaton mukaan Haruhi oli eräänlaisen galaksienvälisen energiapurkauksen keskipiste, mikä näin ollen selittää Haruhin ylienergisyyden, yliluonnollisuuden ja loppujen lopuksi Yukin, Mikurun ja Koizumin olemassaolon – kolmikko on olemassa juuri siksi, että Haruhi on heidän olemassaoloaan toivonut.


title: Suzumiya Haruhi no yūutsu

text: Ensimmäisellä tuotantokaudella (2006) jaksoja on 14 ja toisella (2009) saman verran.


title: Suzumiya Haruhi no yūutsu

text: Pääsarjan lisäksi on julkaistu komediallinen ”Suzumiya Haruhi -chan no yūutsu” -animaatiosarja, joka perustuu Puyon samannimiseen yonkoma-strippisarjakuvaan. Sarjan on ohjannut Tatsuya Ishihara ja tuottanut Kyōto Animation.


title: Suzumiya Haruhi no yūutsu

text: Sarjaan sijoittuva elokuva Suzumiya Haruhi no shōshitsu romaanisarjan neljänteen osaan ja sai ensi-iltansa helmikuussa 2010.


title: Action Force (vuoden 1985 animaatiosarja)

text: Action Force () on yhdysvaltalainen animaatiosarja, joka perustuu Hasbron Action Force lelusarjaan. Sarjasta tehtiin myös Marvel Comicsin julkaisemana sarjakuvia. Sarjasta tuotettiin aluksi kaksi minisarjaa vuosina 1983 ja 1984 ennen kuin siitä tuotettiin kokonainen sarja. Se oli samalla Yhdysvalloissa The Transformersin kanssa suosituimpia animaatiosarjoja 1980-luvulla.


text: Action Forcea esitettiin vuosien 1985–1986 aikana, jolloin sitä esitettiin 140 jakson verran. Sarjassa Action Force on koodinimi yhdysvaltalainen hyvin koulutettu erikoisjoukko sotilaita. Heidän tarkoituksenaan on taistella ihmisten vapaudesta terroristi järjestöä Cobraa vastaan, jotka yrittävät valloittaa maailman.


text: Sarjan jälkeen siitä tuotettiin elokuva , joka esitettiin ensi kerran vuonna 1987.


text: Wizard Magazine listasi vuonna 2001 Action Forcen sijalle seitsemän laatimassaan kautta aikain sadan parhaan animaatiosarjan listalla. Puolestaan tammikuussa 2009 IGN-sivuston laatiman sadan parhaan animaatiosarjan listan mukaan Action Force oli sijalla 19. Kaksi kuukautta myöhemmin Gunaxin listasi Action Forcen sijalle 7 laatimassaan 1980-luvun kymmenen parhaan animaatiosarjan listalle.


title: Sora-aavikko

text: Sora-aavikko ja kivikkoaavikko ovat hiekattomia aavikkoalueita, joilla peruskallio ei ole ainakaan jatkuvana pinnassa, ja jossa ei ole hiekkaa. Ne ovat yleensä melko tasaisia. Näistä aavikoista käytetään arabiankielistä nimeä "reg", "serir", ja berberikielessä nimitystä "idehan". "Reg" on karkeaa soraa ja kiviä sisältävä tasanko, "serir"issä on pyöreäkivistä somerikkoa. Saharan reg-alueet ovat erityisen kuolleita seutuja, jotka Saharassa liikkuvat tuaregipaimentolaiset ohittavat nopeasti